Analisis Teknikal USD/JPY – Timeframe H1 – 8/2/2019

Pergerakan harga pada chart pasangan matawang safe-haven USD/JPY untuk sesi dagangan semalam masih melihatkan harga menguji paras 110.00 dan gagal melepasi paras yang lebih tinggi. Penghujung sesi pasaran Eropah bersambung ke pembukaan sesi pasaran New York menyaksikan harga membuat penruunan melepasi paras Magic Pivot semalam dan menguji paras support MagicS1 pada indicator Moshed Magic Line. Namun harga gagal menembusi paras support tersebut sebelum kembali pantul menuju ke paras Magic Pivot semula dan menutup dagangan sesi New York di paras sekitarnya. Kedua-dua matawang dolar USD dan Yen dijangka didagangkan seimbang dengan USD yang mendapat permintaan setelah rundingan dagang AS-China ditangguhkan sementara kelebihan pada Yen apabila data perbelanjaan isi rumah di Jepun menunjukkan sedikit peningkatan pada bacaan yang dikeluarkan pada sesi Asia pagi ini.
Pergerakan harga pada USD/JPY untuk sesi pasaran Asia pagi ini pula, harga dilihat bergerak perlahan di bawah paras Magic Pivot 109.827 hari ini sehingga ke penghujung sesi. Jika harga menunjukkan penurunan pada sesi dagangan Eropah, penurunan awal harga akan ke paras support 109.569 (MagicS1). Seterusnya, harga yang meneruskan penurunan ke paras lebih rendah akan menguji pula paras support yang berada pada 109.342 (MagicS2). Dijangka paras support 109.084 (MagicS3) yang berada pada zon RBS (resistance become support) pada chart USD/JPY akan menjadi destinasi tumpuan pada penurunan harga yang seterusnya jika Yen berjaya memberi tekanan terhadap dolar USD.
 Namun, jika USD kembali mengukuh berbanding Yen, harga berkemungkinan akan melonjak melepasi paras Magic Pivot hari ini sebelum kembali menguji zon resistance yang masih belum berjaya ditembusi harga sejak diuji minggu lalu iaitu pada resistance 110.054 (MagicR1). Jika harga berjaya breakout paras tersebut, jangkaan kenaikan harga seterusnya akan menuju ke paras 110.312 (MagicR2) mengatasi paras ketinggian minggu lalu. Seterusnya, harga akan terus mencari paras ketinggian terbaru untuk dagangan USD/JPY tahun ini dan dilihat berpotensi mencapai kenaikan ke paras sekitar 110.539 (MagicR3).
Pantau sentimen pasaran semasa yang dilihat semakin menunjukkan perubahan ke arah lebih berisiko ekoran penangguhan pada rundingan dagangan AS-China serta isu-isu global lain yang turut mempengaruhi. Teliti paras harga pada indicator Moshed Magic Line yang dijangka akan menjadi paras tumpuan harga pada chart USD/JPY untuk memberikan isyarat awal pergerakan harga untuk anda.

Paras support: 109.569, 109.342, 109.084.
Paras resistance: 110.054, 110.312, 110.539.


Pandangan Kalendar Ekonomi yang Telah Berlaku Sepanjang Minggu ini (14-18 November)

Minggu ini (14-18 November 2016) merupakan minggu pertama pasca pilihanraya presiden US yang mengejutkan ramai pihak sama ada pemain-pemain pasaran atau pemerhati politik dunia. Namun apa yang penting sekarang bagi pemain pasaran dalam pasaran tukaran matawang (foreign exchange market) adalah melihat keadaan pasaran semasa dan jangkaan pasaran di masa hadapan.
Sesi dagangan minggu ini kita masih melihat sentimen positif kemenangan Trump dan jangkaan kepada kenaikan kadar (Fed Fund Rate) yang semakin meningkat telah menyebabkan penguatan matawang US dolar berbanding sebahagian besar matawang negara-negara lain termasuk Ringgit.
Dalam ekonomi domestik pula Malaysia minggu lepas telah membentangkan laporan ekonomi bagi suku ketiga tahun 2016 yang mencatatkan peningkatan dalam pertumbuhan ekonomi. Menurut laporan yang dibentangkan oleh Bank Negara peningkatan dalam pertumbuhan KDNK ini banyak disumbangkan oleh perbelanjaan swasta (private consumption). Pun begitu, Ringgit masih lagi mencatatkan penurunan berbanding US dolar yang disebabkan sentimen kepada jangkaan kenaikan kadar (Fed Fund Rate) yang semakin tinggi.
Berikut adalah julat pergerakan pasangan matawang (currency pair) utama dunia minggu ini.

Eur/Usd – Jatuh 260 pip
Usd/Jpy – Naik 420 pip
Gbp/Usd -Jatuh 300 pip
Usd/Chf -Naik 240 pip
Usd/Cad – Naik (Ranging) – 180 pip
Aud/Usd – Jatuh – 245 pip
Nzd/Usd – Jatuh – 145 pip

Tanpa membuang masa lagi mari kita lihat ulasan kalendar ekonomi sepanjang minggu ini.
Data KDNK Jepun (Japan GDP data) Isnin, 14 November.
Data menunjukkan pertumbuhan yang lebih pantas walaupun tren dalam petunjuk-petunjuk ekonomi yang lain masih lemah. Data positif ini disumbangkan oleh pakej rangsangan kerajaan dan polisi akomodatif (monetary) yang tinggi. Pertumbuhan KDNK Jepun pada suku ketiga mencatatkan 0.5% berbanding suku kedua 0.2% dan pertama sebanyak 0.5%. Kuroda juga dalam kenyataan yang berasingan mengatakan Bank of Japan komited untuk mencapai sasaran inflasi 2.00%.
Data Pengeluaran Industri China (Industrial Production) Isnin, 14 November.
Data pengeluaran industri ini dikeluarkan oleh Jabatan Statistik China yang juga merupakan petunjuk kepada aktiviti-aktiviti perkilangan China. Bacaan pengeluaran industri meningkat 6.1% kurang daripada jangkaan 6.2%. Bacaan ini meningkat pada kadar sama pada September. Pelabur-pelabur masih dilihat ragu dengan peningkatan hutang China, dan keadaan semasa sektor hartanah di China. Data masih menunjukkan kestabilan dalam ekonomi, namun ia masih bergantung kepada perbelanjaan kerajaan untuk meneruskan pertumbuhan. Menurut penganalisis, risiko yang diberi perhatian pada ketika ini ialah di dalam pasaran hartanah yang berjumlah 15% daripada KDNK China.
KDNK (GDP) German, Selasa, 15 November.
Pertumbuhan ekonomi, KDNK (Gross domestic product, GDP) di Zon Eropah naik 0.30% pada suku ketiga. Pertumbuhan ini adalah sejajar dengan jangkaan pasaran. Kadar ini tidak berubah daripada pertumbuhan pada suku kedua pada kadar 0.30%. German sebagai ekonomi terbesar Kesatuan Eropah mencatatkan pertumbuhan 0.20% pada suku ketiga setelah mencatatkan kadar 0.40% pada suku kedua. Peningkatan pada suku ketiga ini adalah di bawah jangkaan pasaran yang meramalkan kenaikan sebanyak 0.30%. Sejurus data KDNK (GDP Germany) ini dikeluarkan, pasangan matawang Eur/Usd menguat (1.0750-1.0780) yang disebabkan correction dari paras terendah 2016 di 1.0710. Manakala indeks DAX (Indeks saham German) naik sedikit sejurus data dikeluarkan. Secara keseluruhan, data-data yang dikeluarkan di kebanyakan negara Kesatuan Eropah menunjukkan tanda-tanda positif. Kesatuan berpotensi untuk mengukuh lagi pada suku keempat berikutan ekonomi German yang dijangka menguat.
Data inflasi UK (UK Inflation data) Selasa, 15 November.
Inflasi Britain pada bulan Oktober dilaporkan jatuh pada Selasa, tetapi Gabenor Bank of England Carney menyatakan harga akan terus meningkat berikutan tekanan kepada kos perkilangan yang disebabkan kejatuhan Pound Sterling. Consumer Price Index, CPI (Indeks Harga Pengguna) melemah kepada 0.90% pada Oktober berbanding 1.0% pada September. Data ini lebih rendah daripada ramalan penganalisis iaitu 1.10%. Melihat kepada polisi monetari, dia menegaskan dalam kenyataannya (forward guidance) panduan kehadapan dalam pasaran berkaitan pendirian semasa bank pusat dalam monetari. Berikutan data inflasi yang rendah, Carney melegakan impak data ini kepada pasaran dengan mengatakan, “inflasi masih akan meningkat terutamanya harga pengeluar yang kukuh berbanding jangkaan”.
Data Jualan Runcit US (US Retail Sales) Selasa, 15 November
 Data jualan runcit (retail sales) bagi bulan Oktober meningkat sebanyak 0.80% berbanding jangkaan 0.60%. Manakala core retail sales juga meningkat sebanyak 0.80% berbanding 0.50% jangkaan. Data ini dikeluarkan setiap bulan selepas 13 hari. Manurut laporan Bloomberg, pasaran buruh, peningkatan gaji dan inflasi yang perlahan memberikan rakyat Amerika lebih wang untuk berbelanja. Momentum pada permulaan suku keempat ini agak baik dari segi perbelanjaan isirumah yang merupakan 70% penyumbang kepada ekonomi.
Data pengangguran (UK Employment data) Rabu, 16 November.
Data pengangguran UK yang dikeluarkan menunjukkan meningkatan yang tinggi daripada jangkaan 1,900 yang mencatatkan 9,800 orang yang memohon bantuan pengangguran pada Oktober. Catatan ini adalah yang tertinggi sejak lima bulan lepas yang diikuti 5,600 pada September. Pun begitu, kadar pengangguran semakin baik dengan penyusutan sebanyak 0.10% kepada 4.80% yang merupakan di bawah jangkaan 4.90%. Ini adalah kadar terendah yang direkodkan dalam masa 11 tahun yang akan mampu memberikan keyakinan dalam pasaran buruh U.K. Tren yang menaik dalam Claimant Count ini menunjukkan pasaran buruh yang mudah terkesan berikutan tekanan upah yang lebih tinggi kepada syarikat-syarikat di U.K. Syarikat perlu mengawal polisi gaji pekerja untuk mengelakkan tekanan kos operasi mereka.
US PPI (Indeks harga pengeluar) Rabu, 16 November.
Harga pengeluar bagi barang akhir (final goods) tidak berubah pada Oktober yang mencatatkan 0.00% berbanding peningkatan yang dicatatkan pada Oktober sebanyak 0.30%. Core price atau harga asas pengeluar menyusut -0.20% pada bulan November yang juga di bawah jangkaan kenaikan o.20%. Keseluruhan data menunjukkan tekanan deflasi sudah mulai reda berikutan harga terus meningkat sejak tahun lepas. Pun begitu, tiada bukti yang signifikan menunjukkan penigkatan inflasi yang kukuh. Buat masa ini inflasi hanya meningkat pada kadar yang perlahan.
Jualan sektor pembuatan di Kanada , Rabu 16 November.
Jualan sektor pembuatan di Kanada (Canadian manufacturing sales) naik 0.30% pada September berbanding jangkaan pasaran -0.20% pada Oktober. Ogos lepas data ini mencatatkan bacaan 0.90%. Sejurus sahaja data dikeluarkan semalam (16 Nov, 9.30 malam) Canadian dollar (CAD) menguat dengan Usd/Cad jatuh ke 1.3455 dari 1.3470 walaupun pasaran secara keseluruhannya lebih fokus kepada petunjuk ekonomi yang lebih menyeluruh seperti harga minyak.
Ucapan Yellen, Khamis 17 November.
Dalam ucapan bertulis (18 November) di Congressional Joint Economic Committee, Pengerusi Federal Reserve (Bank Pusat U.S.) Janet Yellen menyatakan, keputusan untuk menunggu lebih banyak bukti-bukti dalam data ekonomi sebelum menaikkan kadar faedah (Fed Fund Rate) bukanlah disebabkan kurangnya keyakinan The Fed kepada ekonomi U.S. Tetapi ini disebabkan, The Fed melihat pasaran buruh U.S. boleh meningkat lagi dengan kukuh sepertimana yang telah dijangdkakan awal tahun ini.
Jumlah Pengagguran (US Unemployment Claims) Khamis, 17 November.
Jabatan Buruh mengatakan 235,000 laporan pengangguran (Jobless claims) dicatatkan bagi minggu berakhir pada 12 November yang menunjukkan pengurangan sebanyak 19,000 berbanding minggu sebelum itu yang mencatatkan jumlah 254,000. Individu yang akan terus menerima faedah pengangguran ini sejak 5 November lepas jatuh sebanyak 66,000 kepada 1.977 juta.
Data harga pengguna (CPI) Khamis, 17 November.
US consumer price Index (CPI) atau Indeks harga pengguna naik 0.40% pada Oktober dengan inflasi tahunan (annual inflation) naik ke 1.60% dari 1.20% sebelum ini dan kenaikan ini sejajar dengan jangkaan pasaran. Ini adalah inflasi tahunan yang tertinggi sejak Oktober 2014 dan data keseluruhan akan mengekalkan kepada jangkaan kenaikan kadar The Fed pada Disember. Walaupun data yang dikeluarkan ini tidak menepati jangkaan, The Fed masih lagi yakin dengan asas-asas ekonomi U.S. untuk kenaikan kadar Disember ini.
Ucapan Mario Draghi, Jumaat 18 November.
Presiden European Central Bank (ECB) atau Bank Pusat Kesatuan Eropah, Mario Draghi menyatakan ekonomi sedang pulih dalam kadar sederhana. Draghi membuatkan pasaran tertanya-tanya tentang sama ada faktor pemulihan ekonomi ini mampu untuk menaikkan inflasi yang rendah di Zon Eropah. Bagi Draghi, peningkatan harga adalah disebabkan oleh jurang keluaran (output gap). Komen terbaru dari pihak ECB ini menggambarkan pihak bank perlu berusaha agar kadar inflasi bergerak dalam keadaan menaik dan kukuh secara berterusan supaya tidak hanya mencapai sasaran itu dengan risiko untuk menyusut semula. Hal ini menunjukkan ECB akan meneruskan polisi sedia ada dalam jangka masa panjang dengan mengecilkan sedikit tempoh masa untuk meneruskan polisi pelonggarannya (easing policy) ini. Mungkin juga ECB boleh mengurangkan sedikit program pembelian bonnya atau menggunakan instrumen polisi yang lain bagi mengukuhkan pergerakan inflasi dalam tempoh yang panjang.


Analisis Teknikal GBP/USD – Timeframe H1 – 27/12/2018

Pasaran akan menantikan perkembangan penting Brexit pada Januari tahun hadapan di mana kesemua persoalan tentang isu tersebut bakal terjawab. Pesuruhjaya Eropah, Oettinger berpendapat bahawa Britain masih mempunyai peluang untuk mendapat undian setuju terhadap perjanjian Brexit pada Januari nanti. Perdana Menteri Britain Theresa May dilihat berusaha keras untuk mendapatkan kelulusan Parlimen untuk pelan Brexit beliau. Diteliti pergerakan harga pada chart pasangan matawang GBP/USD untuk sesi dagangan semalam, harga dilihat kembali membuat penurunan semula lebih rendah dari paras Magic Pivot dan juga zon SBR (support become resistance) 1.26900-1.26700 dan meneruskan penurunan sehingga melepasi paras support MagicS1 pada indicator Moshed Magic Line semalam.
Pada sesi pasaran Asia pagi ini pula, harga kembali menunjukkan kenaikan menuju ke paras Magic Pivot 1.2659 hari ini dan menguji paras tersebut buat seketika. Jika harga berjaya membuat kenaikan lebih tinggi dari paras tersebut, harga dilihat akan kembali menguji paras resistance 1.2689 (MagicR1) yang berada pada zon SBR pada chart GBP/USD. Sekiranya paras tersebut berjaya ditembusi harga, harga bakal meneruskan kenaikan menuju ke paras resistance pada 1.2749 (MagicR2) dan cuba mengatasi paras ketinggian pada dagangan Isnin lalu. Sedikit lagi kenaikan lebih tinggi akan menyentuh paras resistance pada 1.2779 (MagicR3).
Sebaliknya, jika harga gagal lepasi kenaikan dari paras Magic Pivot hari ini, harga berkemungkinan akan meneruskan penurunan yang dilakukan pada dagangan semalam menuju ke paras support 1.2600 (MagicS1). Seterusnya harga yang menyambung penurunan ke paras lebih rendah berkemungkinan akan cuba melepasi paras support 1.2569 (MagicS2) sebelum meneruskan penurunan lebih rendah sehingga boleh mencecah sehingga ke paras sekitar 1.2510 (MagicS3).
 Terus ikuti perkembangan Brexit bersambung sehingga Januari tahun hadapan yang mana akan terus mempengaruhi perubahan nilai matawang Sterling dan juga pergerakan harga pada chart GBP/USD. Kawal dagangan anda dengan menentukan paras-paras terbaik untuk peluang posisi pada chart GBP/USD berpandukan pada paras yang disediakan pada indicator Moshed Magic Line.

Paras support: 1.2600, 1.2569, 1.2510.
Paras resistance:  1.2689, 1.2749, 1.2779.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Analisis Teknikal GBP/JPY – Timeframe H1 – 5/12/2018

Kejatuhan nilai matawang Sterling telah melihatkan pergerakan harga pada chart pasangan matawang GBP/JPY telah breakout paras support 144.00 yang gagal ditembusi pada dagangan November lalu. Harga pada mulanya membuat penurunan sejak awal sesi pasaran Asia bermula dan turun menguji paras support 144.00 yang juga merupakan paras support MagicS1 pada indicator Moshed Magic Line semalam. Namun harga gagal melepasi paras tersebut sebelum harga kemudian membuat kenaikan semula pada awal sesi dagangan Eropah menuju ke paras Magic Pivot. Setelah harga menyentuh paras Magic Pivot tersebut, sentimen pasaran yang kembali berisiko yang membuatkan matawang Yen mengukuh telah menekan harga sehingga breakout paras major support 144.00 dan penurunan terendah harga mencecah ke paras sekitar 142.83 hampir menyentuh paras support MagicS3 sebelum kembali pantul semula berlegar di paras support MagicS2 sehingga dagangan New York ditutup.
Pada sesi pasaran Asia hari ini pula, harga kelihatan masih berlegar di paras harga ditutup dan bergerak di bawah paras Magic Pivot 143.638 hari ini sejak awal sesi pasaran Asia sehingga menjelang pembukaan sesi pasaran Eropah. Julat pergerakan yang besar pada dagangan semula berkemungkinan akan menggerakkan harga lebih jauh pada dagangan hari ini. Jika harga meneruskan penurunan ke paras lebih rendah, paras awal yang dilihat akan dituju harga adalah pada support 142.530 (MagicS1) untuk harga cuba mengatasi paras terendah yang dicecah harga pada dagangan Oktober lalu. Penurunan harga yang lebih rendah bakal menuju pula ke paras support 141.717 (MagicS2) sebelum kejatuhan ketara pada chart GBP/JPY berkemungkinan boleh mencecah sehingga ke paras serendah 140.609 (MagicS3).
Namun jika harga berjaya membuat lonjakan semula lebih tinggi dari paras Magic Pivot 143.638, jangkaan kenaikan awal harga bakal menguji paras resistance 144.451 (MagicR1) yang berpotensi menjadi paras SBR (support become resistance) yang baru pada chart GBP/JPY ini. Kemudiannya, harga dilihat akan naik menguji pula paras resistance 145.559 (MagicR2) yang gagal ditembusi harga ketika diuji beberapa kali pada dagangan November lalu. Dan sekiranya harga masih mengekalkan momentum kenaikan, paras resistance pada 146.372 (MagicR3) dilihat berpotensi untuk menjadi paras tumpuan harga yang seterusnya.
 Terus ikuti perkembangan rundingan Brexit yang dilihat kembali bergelora dan beri tumpuan juga pada sentimen pasaran semasa yang tidak menentu. Lihat paras tumpuan harga pada indicator Moshed Magic Line bagi menentukan paras support dan resistance yang terbaik dalam setiap analisis teknikal harian anda.

Paras support: 142.530, 141.717, 140.609.
Paras resistance: 144.451, 145.559, 146.372.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Pasaran Minyak Mentah Kini Masih Dilema Menunggu Data Kiraan Pelantar

Minyak mentah menurun dalam sesi Asia berikutan pengambilan untung selepas tiga hari mengaut keuntungan menjelang data kiraan pelantar minyak mentah di AS. Pasaran juga sedang menunggu pertemuan di antara Presiden Donald Trump dan Presiden China Xi Jinping di Florida yang dikatakan bakal membawa kepentingan kepada isu perdagangan.
Di New York, crude futures bagi penghantaran Mei menurun sebanyak 0.34 peratus kepada $50.18 setong manakala Brent mentah menyusut 0.41 peratus kepada $52.91 setong.
Data pembuatan rasmi China meningkat sebanyak 51.8 selepas Jabatan Persekutuan Logistik dan Pembelian China (CFLP) mengumumkan data tersebut pada Jumaat, mengalahkan tahap yang telah diramalkan sebanyak 51.6.
 Buat masa ini, pasaran memberikan sepenuh tumpuan terhadap data kiraan pelantar oleh Baker Hughes yang akan diumumkan pada Jumaat. Data terakhir yang dikeluarkan sebelum ini menunjukkan peningkatan terhadap jumlah pelantar kepada 21 buah, iaitu peningkatan mingguan kesepuluh berturut-turut.
White House memberi kenyataan bahawa Trump dan isterinya, Melania akan menjadi tuan rumah kepada pertemuan di antara Xi dan isterinya, Peng Liyuan di Florida.
Semalam, harga minyak mentah ditutup dengan lebih tinggi apabila tempoh perjanjian berpotensi untuk dilanjutkan melebihi bulan Jun setelah mendengar komen bullish daripada Menteri Minyak Kuwait, Essam Al-Marzouq.
Sektor Pembuatan China Melonjak Ke Tahap Tertinggi dalam Tempoh 5 Tahun!


Keputusan RBA Benar-benar Mengejutkan, Pasaran Kecewa!

Meleset daripada jangkaan, Reserve Bank of Australia (RBA) mengejutkan pasaran dengan meningkatkan kadar faedah hanya sebanyak 25 mata asas berbanding 50 mata yang diunjurkan oleh pasaran.
Seusai menamatkan mesyuarat edisi Oktobernya, RBA mengatakan kadar faedah telah meningkat dengan ketara dalam tempoh singkat, jadi ia memutuskan untuk memperlahankan rentak pergerakan.
Ini sekali gus menjadikan kadar tunai rasmi (OCR) bank pusat itu meningkat kepada 2.60% susulan kenaikan 250 mata asas sejak Mei.
Walaupun dengan kenaikan yang lebih kecil daripada jangkaan, RBA berkata ia menjangkakan akan terus menaikkan kadar faedah tahun ini memandangkan inflasi masih jauh melebihi julat sasarannya.
 Gabenor Philip Lowe berkata inflasi berkemungkinan terus meningkat pada bulan-bulan akan datang dengan jangkaan ia melonjak sekitar 7.75% pada akhir tahun ini.
Ekoran itu, para penggubal dasar kekal teguh dalam komitmen mereka untuk membawa inflasi ke sasaran dan akan melakukan apa yang perlu untuk mencapainya.
Namun, saiz dan masa kenaikan kadar pada masa akan datang bakal ditentukan oleh data dan prospek inflasi serta pasaran buruh.
Sebagai reaksi kepada keputusan ini, dolar Aussie susut 0.7% pada 0.6465 berbanding US dolar pada sesi Asia.
Seperti kebanyakan mata wang utama lain, dolar Aussie telah berada di bawah tekanan akibat kenaikan agresif kadar faedah Amerika Syarikat yang melonjakkan dolar greenback.


Ini Punca Mengapa Aussie dan New Zealand Melemah Dalam Sesi Eropah

Dollar Australia dan New Zealand bergerak rendah berbanding US Dollar kerana pengukuhan matawang gergasi itu terus disokong oleh pasaran yang kekal positif mengenai prospek kenaikan kadar AS sebelum akhir tahun ini.
AUD/USD jatuh 0.56% kepada 0.7580.
AUD/USD, 30 minit
US Dollar terus disokong selepas Institut Pengurusan Bekalan berkata bahawa indeks pembelian pengurus bukan dari sektor perkilangan meningkat ke paras tertinggi sebanyak 51.7 pada bulan lepas.
Data yang menjadi tumpuan pada hujung minggu ini berfokus kepada NFP yang dikatakan bakal memberi petunjuk yang lebih jelas mengenai kekuatan pasaran kerja.
 Di Australia, data awal menunjukkan bahawa defisit perdagangan mengecil kepada A$2.010 bilion pada bulan Ogos daripada A$2.121 billion pada bulan Julai.
Dalam masa yang sama, NZD/USD susut 0.21% kepada 0.7158.
NZD/USD, 30 minit
US Dollar Index, yang mengukur kekuatan matawang Greenback kali terakhir dinilai pada 96.27.

Sektor Import dan Eksport Di China Kini Berdepan Masalah!


Pergerakan Pasaran Tukaran Matawang, Emas dan Minyak Mentah Dalam Pasaran Asia

Forex
Matawang U.S dolar didagangkan tinggi berbanding matawang yen dalam pembukaan pasaran Asia pada hari Isnin.
US dolar mencatat bacaan 111.72 berbanding yen dalam sesi dagangan Asia dengan pengukuhan sebanyak 0.47% . Manakala AUD menyusut sebanyak 0.11% kepada 0.7605 berbanding US dolar. Matawang Euro menyusut sebanyak 0.23% kepada 1.1869. setakat jam 10.25 pagi.
Indeks US dolar yang mengukur kekuatan matawang greenback berbanding enam matawang mengukuh 0.28% kepada 93.07 dalam sesi dagangan Asia pada hari Isnin setakat jam 10.25 pagi.
Pengukuhan US dolar didukung oleh beberapa faktor dibawah :

Senat Amerika Syarikat (AS) telah meluluskan satu rang undang-undang tentang pengurangan cukai besar-besaran melalui pengundian pagi semalam.
Melalui perdebatan beberapa hari berturut-turut, Senat yang diduduki majoriti Parti Republikan telah meluluskan rang undang-undang tersebut dengan 51 undi sejutu dan 49 undi menentang. Semua anggota Parti Demokratik dan seorang anggota Republikan membuang undi menentang.

Minyak
 Harga minyak jatuh dalam pasaran Asia pada hari Isnin.
Minyak mentah WTI (West Texas Intermediate) bagi kontak penghantaran Disember jatuh sebanyak 0.54% kepada $58.05 setakat jam 10.25 pagi.
Minyak Brent pula yang didagang ICE Future Exchange di London jatuh sebanyak 0.28% kepada $63.44 setong setakat jam 10.25 pagi.

Kejatuhan ini didorong oleh pengambilan atas keuntungan berikutan lanjutan perjanjian potongan pengeluaran minyak oleh pengelur minyak utama.
OPEC bersama Rusia dan 9 pengeluar utama lain yang telah berjanji menghadkan pengeluaran kepada 1.8 juta tong sehari (bdp) sejak Januari lalu dan bakal tamat pada Mac 2018 telah bersetuju untuk memperpanjangkan lagi tempoh pemotongan sehingga akhir tahun hadapan.
Perjumpaan pada Khamis lepas di Vienna juga memberi indikasi, jika harga naik terlalu tinggi, perjanjian tersebut mungkin akan dibatalkan.
Pasaran memberi tumpuan pada bekalan minyak mentah US kerana khuatir peningkatan bekalan akan mencantas usaha yang dilakukan oleh OPEC.

Emas
Harga emas jatuh dalam pasaran Asia seperti jangkaan berikutan kelulusan oleh Senat Amerika Syarikat berkenaan reformasi cukai Trump walaupun dihimpit dengan siasatan campurtangan Rusia dalam pilihan raya lalu.
Emas dalam niaga-hadapan (futures) di Comex mencatat kejatuhan sebanyak 0.34% pada Isnin kepada $1,277.90 setakat jam 10.25 pagi.


Ulasan Penggerak Pasaran Forex Minggu Ini (17-21 April)

US dolar masih gagal menunjukkan taring dalam sesi dagangan minggu ini dengan pasaran melihat potensi kenaikan kadar faedah The Fed semakin berkurangan pada Jun disebabkan faktor data ekonomi terkini US dan polisi Trump yang masih jadi tanda tanya.
Hari pertama minggu ini minggu ini masih dikuasai Sentimen ‘risk off‘ dan harga US dolar yang lebih rendah telah menjadi faktor lonjakan emas. Pasaran dalam keadaan berjaga-jaga sejak 6 April apabila Presiden Trump mengarahkan serangan ke atas Syria berikutan penggunaan senjata kimia terlarang.
Faktor geopolitik terus menambah tekanan kepada US dolar. Kebimbangan terhadap risiko geopolitik terus memberi kesan kepada sentimen pelabur. Sentimen ini juga dapat dilihat dalam pasaran forex dengan Yen sebagai matawang yang mendapat faedah di mana Usd/Jpy masih didagang di bawah paras 109.00 pada Isnin.
Selasa, matawang GBP menguat secara berterusan sejak pukul enam petang hari tersebut dan Gbp/Usd merekod kenaikan hampir 400 pip. Hal ini berikutan pengumuman pilihanraya UK yang akan diadakan pada 8 Jun di mana jangkaan parti konservatif Theresa May akan mendapat kerusi yang lebih banyak dan mengukuhkan posisi beliau dalam rundingan Brexit.
Pada Rabu US dolar mengukuh buat kali kedua dalam lapan sesi dagangan sebelum ini dengan menguat 0.2% berbanding enam matawang utama yang lain. Pasaran saham Amerika Syarikat dibuka lebih tinggi pada Rabu disokong oleh laporan pendapatan yang menggalakkan dari syarikat berprofail tinggi US seperti Morgan Stanley.
Dalam dua sesi dagangan terakhir, US dolar secara keseluruhan mendapat sedikit penguatan dengan matawang Eropah agak lemah di mana pasaran masih diselubungi oleh risiko politik.
Setiausaha Perbendaharaan US atau Menteri Kewangan US, Steve Mnuchin menyatakan perancangan perubahan cukai akan diperkenalkan dalam masa terdekat dan ia dijangka akan diluluskan sebelum penghujung 2017.
Pasaran melihat prestasi positif oleh Le Pen dalam pilihanraya ini adalah risiko kepada pasaran dan akan menyokong emas dan aset selamat yang lain. Tidak lupa juga Euro akan berada di bawah tekanan jika Le Pen memenangi pilihanraya pusingan pertama pada Ahad ini.
Sebelum kita meneruskan kepada ulasan kalendar ekonomi sepanjang minggu ini kita lihat dahulu julat pergerakan pasangan matawang utama dunia pada minggu ini dan minggu lepas untuk melihat perbezaan antara kedua-dua tempoh ini.

10 – 14 April
17 – 21 April

Eur/Usd- 108 pip volatile
Eur/Usd- naik 175 pip

Usd/Jpy– jatuh 304 pip
Usd/Jpy– 136 pip volatile

Gbp/Usd– naik 210 pip
Gbp/Usd– naik 390 pip

Usd/Chf- 100 pip volatile
Usd/Chf- jatuh 117 pip

Usd/Cad– 203 pip volatile
Usd/Cad– naik 264 pip

Aud/Usd– naik 122 pip
Aud/Usd– 120 pip volatile

Nzd/Usd– naik 106 pip
Nzd/Usd– naik 69 pip

Tanpa membuang masa lagi mari kita lihat ulasan kalendar ekonomi utama sepanjang minggu ini.

Data ekonomi China (Isnin)

China pada hari Isnin melaporkan bahawa data KDNK suku pertama meningkat sebanyak 1.3 peratus berbanding tempoh yang sama pada tahun lepas dengan kadar tahunan sebanyak 6.9 peratus. Laporan pengeluaran industri juga menunjukkan peningkatan sebanyak 7.6 peratus pada bulan Mac disamping peningkatan jualan runcit sebanyak 10.9 peratus.

Ucapan Gabenor Bank Pusat Jepun, Kuroda (Isnin)

Kuroda berkata pada Isnin bahawa bank pusat perlu meneruskan dasar kewangan yang longgar buat masa ini kerana harga pengguna yang masih jauh daripada sasaran sebanyak 2 peratus. Harga pengguna perlu kawalan memandangkan ekonomi masih tidak menunjukkan momentum menaik. Perbelanjaan pengguna dilaporkan melemah namun mula menunjukkan tanda-tanda untuk memulih disamping ekonomi yang sedang bergerak dalam trend yang sederhana.

Minit Mesyuarat Bank Pusat Australia (Selasa)

Ekonomi Australia seakan membuat peningkatan yang beransur-ansur pada suku pertama tahun 2017 walaupun risiko berkaitan dengan pasaran perumahan terus meningkat. Perhatian terarah kepada minit mesyuarat yang mengatakan “kenaikan harga rumah akan terus menjadi kebimbangan pembuat polisi.” Berikutan hal ini, RBA menyatakan perkara ini perlu diteliti dan diperhatikan secara berhati-hati.

Data Harga Pengguna Zon-Eropah (Rabu)

Harga pengguna (CPI) Zon Eropah pada Mac sah di paras 1.5% berbanding sebelum ini sebanyak 2.0%. Data kali ini sejajar dengan jangkaan pasaran.  ECB dilihat kekal yakin dengan keadaan ekonomi semasa dengan peningkatan yang kukuh beberapa bulan akan datang.
Walaubagaimanapun, bank pusat masih bimbang dengan kenaikan yang perlahan dalam inflasi asas (core-cpi). Paling penting sekarang bagi bank pusat ialah jangkaan inflasi sama ada kenaikan baru-baru ini akan menjadikan ekonomi lebih kukuh atau pun tidak.

Data Harga Pengguna New Zealand (Khamis)

Jabatan Statistik New Zealand sebelum ini memaklumkan bahawa indeks harga pengguna meningkat sebanyak 1.0 peratus pada suku pertama. Angka ini menewaskan jangkaan kenaikan sebanyak 0.8 peratus selepas meningkat sebanyak 0.4 peratus dalam tempoh tiga bulan sehingga Disember yang lepas. Harga pengguna meningkat sebanyak 2.0 peratus bagi tahun ke tahun pada suku terakhir, melebihi jangkaan kenaikan sebanyak 2.2 peratus.

Komen Setiausaha Perbendaharaan US Steve Mnuchin (Khamis)

Pentadbiran Trump akan memperkenalkan perubahan cukai dalam masa terdekat dan dijangka perancangan ini akan diluluskan oleh Kongres tahun ini sama ada polisi kesihatan berjaya diubah atau tidak. Dari segi cukai persendirian, Mnuchin mahu kehilangan pendapatan dari cukai yang rendah memberi kesan kepada pertumbuhan. Beliau menegaskan perubahan cukai ini adalah berfokus kepada pertumbuhan ekonomi.

Data Jualan Runcit UK (Jumaat)

Data jualan runcit UK merosot sebanyak -1.8% pada Mac berbanding jangkaan kemerosotan 0.2%. Bacaan kali ini jauh lebih rendah berbanding rekod kenaikan 1.7% pada Februari. Jualan runcit semakin perlahan dalam tempoh 12 bulan sehingga Mac kepada 1.7% berbanding 3.7% sebelum itu.
Bank of England (BoE) menjangka peningkatan jualan runcit akan semakin perlahan secara signifikan tahun ini, khususnya dengan tekanan ke bawah kepada pendapatan benar berikutan kenaikan inflasi yang memberi kesan kepada perbelanjaan pengguna secara keseluruhan.

Data Harga Pengguna CPI Kanada (Jumaat)

Harga pengguna (CPI) pada Mac naik 0.2% dari bulan lepas berbanding jangkaan kenaikan 0.4% dan kenaikan 0.2% yang direkod pada Februari. Dalam jangka masa 12 bulan sehingga Mac 2017, CPI naik 1.6% bulan lalu berbanding jangkaan kenaikan 1.8% dan peningkatan 2.0% pada Februari.
Walaupun ada bukti peningkatan dalam inflasi sektor perkhidmatan, data secara keseluruhan masih lagi di bawah jangkaan bank pusat dan tidak akan memberi tekanan kepada BoC untuk mengetatkan polisi.


Potensi Lonjakan Pada GBP/JPY Menjelang Data Ekonomi UK Pada Sesi Eropah

Pasangan matawang GBP/JPY meneruskan siri penurunan harga pada dagangan semalam berikutan perkembangan semasa rundingan Brexit masih menuju ke arah kebuntuan.
Dengan tekanan yang turut diberikan oleh pengukuhan Yen, harga pada GBP/JPY terus ditekan ke paras terendah yang baru semalam menguji support MagicS2 pada indicator Moshed Magic Line semalam.
Namun harga kembali pantul membuat pembetulan harga sebelum menutup dagangan sesi New York di sekitar paras tumpuan 142.700.
Bersambung pada sesi dagangan hari ini, harga yang memulakan dagangan pada paras Magic Pivot 142.723 menunjukkan sedikit kenaikan harga sehingga menyentuh paras resistance 143.223 (MagicR1) hari ini sebelum kembali menurun semula ke paras Magic Pivot.
Pelabur turut menantikan data-data ekonomi di UK yang akan dikeluarkan pada jam 4.30 petang.
Data pertumbuhan GDP UK dijangka menurun kepada paras sifar dari bacaan 0.2% sebelum ini. Turut diramalkan menurun adalah data pengeluaran kilang yang berkemungkinan jatuh ke paras 0.1% berbanding 0.9% pada bacaan sebelumnya.
Jika data pada petang ini mencatatkan bacaan yang positif, dagangan GBP/JPY bakal membuat kenaikan semula dan melepasi paras resistance MagicR1 yang diuji pada sesi Asia pagi ini.
 Kenaikan seterusnya akan melihatkan harga menguji paras resistance pada 143.731 (MagicR2) yang juga berada pada zon SBR (support become resistance).
Namun jika bacaan data adalah lemah sementara sentimen pasaran kekal berisiko dan mendorong Yen terus mendominasi harga, penurunan bakal dilihat pada GBP/JPY sehingga harga mencari paras terendah yang baru mengatasi paras yang dicecah pada dagangan semalam.
Destinasi penurunan seterusnya yang berkemungkinan menjadi tumpuan harga adalah ke paras sekitar support 141.715 (MagicS2)  pada indicator Moshed Magic Line hari ini.
Lihat gambar chart pasangan matawang GBP/JPY di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan.

Paras support: 142.215, 141.715, 141.207.
Paras resistance: 143.223, 143.731, 144.231.


Ini Sebab Mengapa US Dolar Tiba-Tiba Buat ‘Comeback’!

US dolar terus didagangkan kukuh pada hari Jumaat dan kebanyakkan matawang lain masih didagangkan lemah walaupun kadar inflasi melonjak naik pada hari Khamis. Pasaran lebih memilih untuk bergantung pada pendirian Federal Reserve yang melihat bahawa bacaan inflasi adalah satu yang sementara.
Harga pengguna A.S telah meningkat 5% setahun pada bulan Mei, satu lonjakan terbesar dalam hampir 13 tahun. US dollar pada awalnya didagangkan rendah semasa sesi pasaran Asia kerana pasaran masih lagi cuba mencerna data-data yang dikeluarkan.
Namun reaksi pasaran mula berbeza sewaktu pembukaan pasaran global dengan indeks utama di Wall Street turut melonjak naik. Penganalisis pasaran berpendapat bahawa pemain pasaran terus melakukan pembelian susulan ketika suasana yang optimis.
 Dalam masa yang sama, sentimen pengguna A.S melonjak naik kerana kekhuatiran inflasi semakin berkurangan dan isi rumah optimis dengan pertumbuhan ekonomi dan sektor pekerjaan pada masa akan datang.
Data menunjukkan sentimen pengguna meningkat kepada 86.4 berbanding bacaan bulan Mei 82.9. US dolar meneruskan pengurusan susulan laporan ini.
Penganalisis menyatakan bahawa pelabur merasa yakin bahawa kenaikan inflasi tidak cukup untuk mendorong langkah awal oleh Fed. Kenaikan harga tiket penerbangan dan kereta terpakai menyokong pandangan Fed bahawa kenaikan harga ini adalah sementara’.
Indeks US dolar mencatat pengukuhan sebanyak 0.50% kepada paras tukaran 90.457 berbanding matawang utama. Disisi lain matawang Euro terus susut kerana polisi monetari yang longgar akan dikekalkan.


Lepas Jatuh Rendah, USD Melonjak Semula! Kenapa?

US dolar didagangkan suram selepas dikecewakan oleh bacaan data inflasi AS yang lebih lemah daripada dijangkakan pada bulan Ogos.
Indeks harga pengguna (CPI) AS meningkat pada kadar yang lebih perlahan pada bulan lalu dengan kenaikan 0.3% dari bulan ke bulan, dan 5.3% secara tahunan.
Sementara inflasi teras, tidak termasuk harga makanan dan tenaga pula hanya meningkat sebanyak 0.1% pada bulan Ogos, kenaikan terkecil sejak Februari dari kenaikan 0.3% pada Julai.
Hal ini secara tidak langsung telah menimbulkan keraguan pasaran terhadap pengurangan rangsangan oleh Federal Reserve (Fed) akan dilaksanakan tahun ini.
Greenback jatuh mendadak susulan penerbitan data ini, sebelum kembali meningkat menjelang sesi akhir New York berikutan penurunan dalam pasaran saham AS yang berubah suram.
 Bukan sahaja US dolar, tetapi matawang yen dan swiss franc juga mencatatkan kenaikan lebih tinggi. Kenaikan yen didorong oleh hasil bon AS yang merosot pada 1.28%, menyebabkannya didagangkan kukuh pada 109.55 berbanding USD.
Pada sesi Asia, indeks dolar yang mengukur kekuatan dolar greenback berbanding enam matawang utama diniagakan pada 92.60.
Kebanyakan matawang utama, yang pada mulanya mencatat kenaikan susulan penyusutan USD, kembali memadamkan keuntungan dan didagangkan rendah.
Matawang pound kembali merosot ke paras harga 1.3800 selepas menyentuh paras ketinggian empat minggu pada 1.3910 pada sesi sebelum ini.
Euro pula sedikit berubah setelah menyusut rendah berikutan kenaikan semula US dolar, dengan didagangkan sekitar harga 1.1800 pada sesi Asia.


Sentimen Risk-On, EUR/USD Capai Kenaikan Harian 120 Pips!

Perubahan pada sentimen pasaran semasa dilihat memacu dagangan pada Rabu semalam menyaksikan mata wang US dolar didagangkan lemah.
Meleset berbanding jangkaan pelabur untuk US dolar kembali mengukuh, sentimen pasaran dipulihkan dengan perkembangan positif ekonomi kedua terbesar di dunia iaitu China susulan terbitan data sektor pembuatan dan perkhidmatan yang terbaru.
Bacaan yang kekal berada di atas paras 50.0 mata terus mencatatkan peningkatan yang lebih tinggi berbanding ramalan untuk bulan Februari.
Ini menunjukkan keberkesanan China yang mengakhiri strategi zero Covid sebelum ini dan menjangkakan pembukaan semula ekonomi negara itu.
Data tinjauan ISM sektor pembuatan Amerika Syarikat (AS) yang diterbitkan di sesi New York semalam juga dilihat tidak memberi sokongan terhadap pergerakan US dolar.
Mata wang Euro memanfaatkan ruang untuk meneruskan pengukuhan disokong pula oleh bacaan data inflasi Jerman yang diterbitkan meningkat pada sesi Eropah semalam, memberi isyarat untuk bank pusat Eropah (ECB) meneruskan pengetatan dasar monetari.

Justeru, pelabur telah menyaksikan corak kenaikan dikekalkan pada carta harga pasangan mata wang EUR/USD semalam.
Harga kembali membuat kenaikan di atas paras 1.06000 semula dan hampir menyentuh paras jangkaan 1.07000.
 Paras tersebut kekal berfungsi sebagai zon rintangan buat harga apabila kelihatan harga mula perlahan di bawah zon tersebut ketika menutup dagangan sesi New York.
Pergerakan perlahan menyambung dagangan sesi Asia pagi ini (Khamis), namun harga yang berada di atas paras sokongan Moving Average 50 (MA50) pada rangka masa 1 jam di carta EUR/USD memberi petunjuk bullish.
Jangkaan untuk kenaikan jika diteruskan bakal menguji rintangan 1.07000 sebelum menembusi ke paras lebih tinggi lagi.
Seterusnya, sasaran untuk kenaikan yang diteruskan adalah pada ketinggian 1.08000 yang turut menjadi paras tumpuan diuji sebelum ini.
Namun jika harga gagal untuk melepasi 1.07000, berkemungkinan penurunan harga boleh berlaku semula jika sentimen pasaran mula berubah dan US dolar kembali mendominasi.
Harga yang turun akan kembali ke paras 1.06000 atau meneruskan penurunan lanjut ke paras sokongan awal minggu sekitar 1.05300.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Data China Meragut Kegembiraan Pasaran Minyak Mentah

Harga minyak sedikit tergelincir dalam sesi ini berikutan sebahagian penganalisis masih meragui rundingan yang bakal diadakan pada bulan depan dapat mengekang lebihan bekalan.
Peningkatan produk tapisan yang dieksport dari China juga menolak harga menjadi semakin merosot. Peningkatan ini memberi petunjuk mengenai lebihan bahan api yang berterusan.
Data eksport China bagi produk diesel dan petrol meningkat sebanyak 181.8 dan 145.2 peratus. Hal ini sekali gus meletakkan tekanan ke atas produk tapisan.
 Brent futures dilaporkan susut 95 sen, sementara itu WTI mentah susut 84 sen.
Menurut Morgan Stanley, mereka berpendapat bahawa rundingan akan datang tidak akan dapat mencapai kata sepakat berikutan terlalu banyak cabaran dan halangan.
Ahli OPEC dan pengeluar lain seperti Russia bersedia untuk bertemu pada bulan September untuk membincangkan tahap pembekuan bagi mengekang lebihan bekalan.
Sukan Olimpik di Rio mencapai kemuncaknya pada Ahad lepas. Namun tahukah anda, temasya olimpik tersebut bukan hanya mengajar tentang sukan? Klik pautan ini!


UK Bakal Tanggung Hutang Yang Tinggi Jika Berlaku No-Deal Brexit!

Defisit belanjawan Britain dijangka meningkat lebih dua kali ganda kepada kira-kira 100 bilion pound jika negara itu meninggalkan Kesatuan Eropah (EU) pada 31 Oktober ini tanpa kesepakatan.
Institut Pengajian Fiskal (IFS) meramalkan pinjaman kerajaan akan meningkat kepada 92 bilion pound iaitu bersamaan dengan 4% pendapatan negara menjelang 2021/2021 serta turut menambah bahawa ekonomi tetap akan mengalami kemelesetan pada tahun 2020.
Usaha kerajaan untuk mengimbangi ekonomi selepas pengunduran daripada Kesatuan Eropah (EU) akan meningkatkan perbelanjaan awam dan menyebabkan hutang kerajaan ke tahap tertinggi dalam lebih separuh abad.
 No-deal Brexit akan mendorong kepada rangsangan fiskal jangka pendek untuk menghentikan penguncupan ekonomi oleh kerajaan dan ini akan menyebabkan pinjaman tahunan akan mencecah 102 bilion pound.
Pada tahun kewangan 2018/19, defisit belanjawan Britain adalah 4.1 bilion pound daripada KDNK iaitu paling rendah sejak 2001 berikutan usaha kerajaan untuk mengurangkan defisit daripada mencapai tahap tertinggi semasa krisis kewangan pada tahun 2009.
Dalam jangka panjang, no-deal Brexit membawa maksud pengurangan perbelanjaan ke atas perkhidmatan awam atau kenaikan kadar cukai dan walaupun tanpa Brexit, Britain mungkin akan meningkatkan kadar cukai untuk membiayai kos pencen dan penjagaan kesihatan awam untuk golongan yang berusia.
Menteri Kewangan Sajid Javid mengumumkan perbelanjaan tambahan sebanyak 13.4 bilion pound untuk perbelanjaan awam pada bulan lepas menyebabkan kadar pinjaman meningkat. IFS menyimpulkan bahawa kerajaan perlu menunggu sehingga prospek Brexit lebih jelas sebelum menetapkan matlamat belanjawan jangka panjang.


Laporan Industri Minyak Mentah Mingguan Amerika Syarikat Dijangka Positif!

Minyak mentah melonjak sedikit dalam sesi Asia pada Rabu menjelang pengumuman data anggaran industri mingguan dari Amerika Syarikat.
Dalam masa yang sama, crude futures bagi penghantaran Julai meningkat sebanyak 0.04 peratus kepada $49.68 setong manakala minyak Brent kali terakhir dinilai sebanyak 0.15 peratus kepada $52.29 setong.
Kemudian pada Rabu, Institut Petroleum Amerika (API) akan mengeluarkan data anggaran inventori minyak mentah dan produk tapisan diikuti oleh dara rasmi yang daripada Pentadbiran Maklumat Tenaga yang bakal dikeluarkan pada Khamis.
Buat masa ini, stok minyak mentah diramal menjunam sebanyak 2,830 juta tong, 970,000 tong bagi minyak petrol dan 785,000 bagi inventori sulingan.
 Semalam, crude futures masih didagang dalam dagangan yang agak lemah apabila pelabur terus mempersoalkan sama ada lanjutan pembekuan bekalan oleh OPEC membantu dalam mengurangkan lebihan minyak mentah.
Dalam masa yang sama, pelabur juga sedang bersiap sedia dengan peningkatan bekalan global apabila medan minyak Sharara, Libya dijangka akan meningkatkan pengeluaran kepada 800,000 tong sehari daripada 784,000 tong sehari selepas isu teknikal pengeluaran dapat diselesaikan pada Selasa.
Bagi tempoh lanjutan perjanjian bekalan, Nigeria dan Libya masih akan dikecualikan daripada mengurangkan jumlah bekalan sama seperti persetujuan yang telah dicapai pada November lepas.

Ini Punca Kejatuhan Mendadak Matawang Pound Pagi Ini!


Pelabur Waspada EUR/USD Papar Isyarat Trend Penurunan Harga

Menjadi isu tumpuan pada minggu ini, krisis Rusia-Ukraine yang semakin tegang bakal memberi impak terhadap pasaran kewangan dengan sentimen pasaran dinilai berisiko.
Dengan tarikan terhadap safe-haven yang meningkat, mata wang US dolar juga turut menerima tempias positif tersebut selepas data inflasi Amerika Syarikat (AS) yang diterbitkan pada minggu lalu juga turut menjangkakan pengukuhan US dolar pada minggu ini.
Situasi ini akan kembali memberi tekanan hebat terhadap mata wang utama yang lain dalam pasaran khususnya mata wang Eropah.

Pada carta harga pasangan mata wang EUR/USD, harga telah mula memberikan isyarat untuk perubahan trend bearish atau penurunan harga.
Selepas kenaikan harga pada Khamis lalu mencapai paras ketinggian sekitar 1.14900, harga kembali susut 160 pips sehingga penutup dagangan minggu lalu ke paras sekitar 1.13300.
Penurunan harga di bawah paras halangan Moving Average 50 (MA50) pada Jumaat sudah mula memberi isyarat untuk perubahan trend bearish di samping pengukuhan US dolar yang bakal menekan harga lebih rendah.
 Situasi yang berterusan bakal memperlihatkan harga susut menuju zon tumpuan sekitar 1.12600 ketika lonjakan harga yang berlaku pada mesyuarat polisi bank pusat Eropah sebelum ini.
Penurunan lanjut harga berkemungkinan akan ke paras 1.12000 atau lebih rendah lagi untuk kembali ke zon support pada 1.11300.
Sebaliknya, jika berlaku lonjakan harga semula, paras 1.14000 akan menjadi tumpuan awal harga untuk menguji zon SBR (support become resistance) tersebut.
Kenaikan lebih tinggi akan kembali menuju zon ketinggian yang dicapai minggu lalu sebelum meneruskan pendakian ke paras sekitar 1.15300 untuk harga mencatatkan paras ketinggian terbaru 14 minggu.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Apakah Aspek Penurunan Ini Akan Dorong GBP/USD Kekal Bearish?

Pergerakan harga pada carta GBP/USD seperti dilihat sedang melakukan percubaan untuk perubahan trend pada sesi Eropah semalam setelah kekal berlegar di atas paras 1.33000 selama 3 hari berturut.
Bagaimanapun, percubaan untuk mendaki itu tampaknya telah ditendang semula untuk menjunam di sesi New York Selasa yang sekali gus merekodkan paras terendah terbaharu lagi sejak Disember 2020.
Yakni penurunan berkenaan juga sama sekali telah mencecah zon sokongan 1.32000 sebelum kembali mendaki untuk mencapai semula ke zon SBR (support become resistance) 1.33000 di penghujung sesi.
Matawang USD yang mulanya didagangkan lemah susulan aktiviti pengambilan untung (profit taking) dilihat telah menerima pemangkin ekoran kenyataan hawkish yang dilontarkan Federal Reserve (Fed).
Pengaruh itu secara tidak langsung terus memberi aspek pengukuhan kepada USD berbanding dengan matawang Pound yang masih diheret lemah berikutan pasca Brexit yang belum mendapat kata putus.
Bukan itu sahaja, terbitan laporan data ADP NFP berkaitan sektor swasta serta indeks pembuatan PMI tinjauan ISM yang akan dikeluarkan pada sesi New York malam ini yang turut menjadi rujukan pelabur.

 Akan tetapi andai kata pendakian itu hanya membuat ‘reversal’, corak penurunan harga dijangka akan dipersembahkan untuk sekali lagi menjejaki zon sokongan 1.32000 dalam mengekalkan trend bearish.
Manakala menjadi perhatian utama pelabur adalah untuk menyaksikan pergerakan harga menembusi zon sokongan tersebut bagi melihat keupayaan harga menguji ke sasaran berikutnya sekitar 1.31000.
Sebaliknya jika harga pada carta GBP/USD berupaya memberi kejutan dengan kenaikan, pertamanya zon SBR pada 1.34000 berkemungkinan akan menjadi zon tumpuan yang terawal untuk kembali diuji.
Namun lonjakan seterusnya akan memperlihatkan arah tuju bagi isyarat bullish yang lebih jelas untuk mencapai zon SBR 1.35000 yang pernah menjadi penghalang kepada lonjakan harga pada sebelum ini.
Lihat gambar carta harga pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pengumuman Fed Lemahkan US Dolar, EUR/USD Catat Kenaikan Semula

Pengukuhan US dolar pada awal dagangan minggu ini terbantut selepas pengumuman Federal Reserve (Fed) semalam untuk program perjanjian belian balik (repurchase agreement) kembali melemahkan matawang utama dunia itu.
Langkah diambil oleh Fed untuk meningkatkan kecairan dalam pasaran sebagai salah satu usaha membendung kemerosotan ekonomi yang dijejaskan oleh penularan wabak pandemic COVID-19 di Amerika Syarikat yang semakin parah.
Seperti yang dikongsikan dalam analisis semalam, pergerakan harga pada carta pasangan matawang EUR/USD telah memaparkan corak penurunan harga untuk dagangan awal minggu dengan pengukuhan semula US dolar di samping matawang Euro yang bergerak lemah dalam pasaran.
Pada dagangan Selasa, harga telah membuat penurunan bermula sesi Asia sehingga ke sesi Eropah namun pada sesi New York kembali menunjukkan kenaikan semula selepas nilai US dolar kembali menyusut.
Penurunan terendah harian semalam mencecah 120 pips ke paras sekitar 1.0925 sebelum harga melonjak semula sehingga ke paras halangan Moving Average (MA50) pada penghujung sesi New York.
Bersambung pada sesi Asia pagi ini, harga bergerak perlahan menguji paras halangan MA50 di bawah paras harga 1.10400.
 Harga dijangka turun di bawah paras 1.1000 untuk menguji zon RBS (resistance become support) tersebut sebelum meneruskan penurunan lebih rendah ke paras terendah harian semalam.
Sebaliknya jika harga membuat kenaikan lebih tinggi, paras 1.1100 akan menjadi destinasi tumpuan yang terhampir.
Kenaikan yang diteruskan akan menguji paras ketinggian 1.1140 pada awal minggu sebelum meneruskan kenaikan menuju zon resistance pada sekitar 1.1200.
Tumpuan pelabur akan terarah pada data pekerjaan ADP Amerika Syarikat dan juga data PMI pembuatan ISM pada malam ini.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Adakah EUR/USD Bakal Mengekalkan Momentum 90 Pips Penurunan Jumaat Lalu?

Tumpuan utama pasaran pada minggu ini tentunya akan terarah pada mesyuarat FOMC di mana bakal memberi impak signifikan terhadap pergerakan pasaran khususnya melibatkan matawang dolar Amerika Syarikat.
Pasaran menjangkakan Federal Reserve (Fed) bakal menurunkan kadar faedah pada mesyuarat kali ini dengan dikuatkan lagi oleh laporan data pekerjaan NFP yang merosot.
Penganalisis pasaran menjangkakan dua kali lagi penurunan kadar pada tahun ini bermula penurunan pada mesyuarat Julai nanti.
USD diniagakan lemah pada minggu lalu sebelum data jualan runcit Amerika Syarikat yang positif pada Jumaat kembali memberikan nafas lega buat matawang Amerika tersebut dan berjaya kembali melonjakkan dagangan berbanding matawang utama yang lain.
Berbanding Euro, dolar USD berjaya mencatatkan kenaikan pada lewat dagangan minggu lalu dengan menekan harga pada carta pasangan matawang EUR/USD sehingga mencatatkan penurunan hampir 90 pips melepasi ketiga-tiga paras support pada indicator Moshed Magic Line hari Jumaat.
Harga juga dilihat membuat penurunan melepasi paras tumpuan pada 1.12200 yang berada pada zon SBR (support become resistance) terbaru pada EUR/USD.
Dagangan yang bersambung pada permulaan minggu ini dilihat menguji paras 1.12200 tersebut dengan harga menunjukkan penurunan yang perlahan.
 Jika harga meneruskan penurunan, paras awal yang dituju adalah pada support terdekat iaitu di paras 1.1175 (MagicS1) sebelum turun lebih rendah menguji zon support sekitar 1.11200.
Jika harga berjaya breakout zon support tersebut, harga bakal mencatatkan penurunan ke paras terendah yang baru berkemungkinan ke paras 1.1087 (MagicS3) dengan catatan sekitar 150 pips pergerakan harga dari paras Magic Pivot 1.1232 hari ini.
Namun jika harga kembali membuat kenaikan melepasi paras Magic Pivot hari ini, paras awal kenaikan harga dilihat akan menuju ke paras 1.1263 (MagicR2) sebelum menguji paras tumpuan pada 1.13000 yang berada pada zon SBR sebelum ini.
Lihat gambar chart pasangan matawang EUR/USD di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan harian.

Paras support: 1.1175, 1.1144, 1.1087.
Paras resistance: 1.1263, 1.1321, 1.1352.
Team INTRADAY menggunakan bacaan dan carta forex dari Broker SaracenMarkets.


Adakah Sentimen Lebihan Bekalan Minyak US Akan Terus Menguasai Pasaran Minyak?

Harga minyak jatuh sedikit di sesi Asia hari Khamis, dihimpit antara kebimbangan bekalan minyak US yang lebih daripada jangkaan serta laporan positif pada perkilangan minyak di China.
Di New York Mercantile Exchange, pasaran hadapan minyak West Texas Intermediate (WTI) susut 0.16% kepada $49.22 setong setakat jam 1.20 petang. Manakala minyak brent di London Intercontinental Exchange pula jatuh 0.25% kepada $55.02.
China melaporkan bacaan aset pelaburan tetap pada bulan Ogos, naik 7.8%, namun masih di bawah jangkaan kenaikkan 8.2%. Pengeluran industri bagi tahun ke tahun (y/y) juga sedikit rendah daripada jangkaan 6.6% kepada 6.0%. Dan data jualan runcit (y/y) berada pada bacaan 10.1%, di bawah paras yang dijangkakan sebanyak 10.5%.
Walau bagaimanapun, proses kilang penapisan minyak di China menunjukkan peningkatan pada bulan Ogos sebanyak 6.5% berbanding tahun lalu di paras 47.12 juta ton metrik diikuti kejatuhan pengeluaran minyak mentah domestik sebanyak 3.1% kepada 15.96 juta tong metrik, memberi gambaran penting terhadap peranan minyak mentah import.
 Semalam, harga minyak tutup di paras tinggi hari Rabu, dengan laporan anggaran permintaan minyak global oleh Agensi Tenaga Antarabangsa (IEA) menjangkakan permintaan yang terus meningkat tinggi tahun ini, mengurangkan kebimbangan terhadap bekalan minyak US yang lebih daripada jangkaan menerusi laporan Energy Information Administration (EIA) semalam.
Harga minyak merekodkan kenaikan tertinggi minggu ini selepas data OPEC dan IEA pada hari Selasa dan Rabu dengan kedua-duanya menunjukkan peningkatan pada permintaan minyak dunia.
Berdasarkan kajian semula IEA pada permintaan minyak tahun 2017, mereka menjangkaan kenaikan 100,000 tong sehari (barrel per day – bpd) kepada 1.6 juta bpd atau 1.7%. Pandangan yang bullish pada permintan minyak, mengimbangkan semula demand dan supply dalam pasaran minyak pada bulan depan.
Daripada Laporan bulanan minyak pada hari Selasa lalu, OPEC mengatakan pengeluaran mereka bagi bulan Ogos jatuh 79,000 tong sehari kepada 32.76 juta tong berikutan pengeluaran yang menyusut di Venezuela, Iraq, UAE dan Saudi Arabia mengimbangi lebihan pengeluaran di Nigeria.


Pergerakan Matawang Forex Setakat Ini

Dolar melemah semula berbanding matawang dunia semalam kerana perkembangan politik di US yang semakin membimbangkan berikutan ancaman Trump untuk penutupan kerajaan (government shutdown)
Government shutdown bermaksud proses dimana process the eksekutif cawangan akan campur tangan apabila kongres dan presiden gagal untuk luluskan pembiyaan operasi kerajaan dan agensi.
Indeks US dolar yang mengukur kekuatan greenback berbanding enam matawang utama yang lain susut 0.30% kepada 93.14 setakat jam 6.40 pagi.
Sehari selepas pasaran melihat pentadbiran Trump telah kembali fokus kepada agenda ekonomi mereka, dolar jatuh semula ke paras pembukaan harga pasaran hari Rabu berikutan para pelabur bimbang tentang ancaman Trump untuk tutupkan kerajaan jika tidak mendapat dana untuk membina diding sempadan US-Mexico.
“Jika kami perlu tutup kerajaan ini, kami sedang membina sempadan tersebut”, kata Presiden Trump. “Kami akan bina dinding sempadan. Rakyat Amerika telah mengundi untuk kawalan imigresen. Kami akan dapatkan dinding tersebut”.
Ancaman Trump ini menimbulkan ketidakstabilan politik di US, mendorong kepada peningkatan permintaan matawang safe-haven seperti yen dan swiss Franc.
 Pasangan matawang USD/JPY jatuh 0.24% kepada ¥108.92, manakalah USD/CHF jatuh 45 pips kepada 0.9624
Peningkatan terhadap matawang safe-haven ini juga disebabkan oleh para pelabur mengambil langkah berjaga-jaga menjelang ucapan Mario Draghi, Presiden ECB dan pengerusi Fed, Janet Yellen dalam persidangan dua hari Jackson Hole
Draghi juga dijangka akan berhati-hati dalam komennya tentang polisi, apabila dalam minit mesyuarat ECB minggu lalu menunjukkan kebimbangan bank pusat terhadap pengukuhan euro.
Sentimen dolar meningkat berbanding euro selepas laporan PMI pembuatan dan perkhidmatan di zon eropah meningkat diluar jangkaan.
EUR/USD meningkat 0.44% kepada $1.1812 manakala EUR/GBP susut 0.61% kepada 0.9226
Pasangan matawang GBP/USD pula jatuh 0.14% kepada $1.2803 dan USD/CAD mendatar di sekitar $1.2555


Kelemahan Pound Pandu GBP/USD Susuri Ke Paras $1.34000

Bermula sesi Eropah semalam, harga pada carta GBP/USD dilihat terus menyambung aksi penurunan lebih 100 pips untuk menguji zon tumpuan sekitar 1.34000 yang sebelum ini menjadi rintangan sukar ditembusi pada Ogos 2020 lalu.
Penyusutan tersebut juga telah mempengaruhi pergerakan harga untuk memaparkan rekod terbaharu bagi paras terendah 2021 sebelum kembali disokong untuk melonjak pada sesi Asia hari ini (Khamis).
Harga telah pun menonjolkan aksi agresif untuk merundum sekitar 500 pips selepas ia mencapai paras tertinggi pada pertengahan bulan September sekitar paras 1.39000.
Pengukuhan US dolar sama sekali kekal mendorong harga pada carta GBP/USD untuk tenggelam lebih rendah di kala kelemahan yang dicatatkan oleh Pound yang disebabkan oleh kenaikan harga gas di UK.
Terbitan data Keluaran Dalam Negara Kasar (KDNK) bagi Pound pada sesi Eropah hari ini (Khamis) akan menjadi perhatian para pelabur untuk menganggarkan hala tuju pergerakan harga berikutnya.

 Melihat kepada pergerakan semasa, harga dijangka bakal mencatatkan peningkatan ke zon SBR (support become resistance) 1.35000 untuk mencipta LH (lower high) yang terbaharu.
Sekiranya pergerakan harga gagal membuat LH yang terbaharu dan melepasi zon SBR tersebut, paras halangan Moving Average 50 (MA50) bakal ditembusi untuk memberi isyarat perubahan trend.
Paras 1.36000 akan menjadi fokus para pelabur untuk dituju bagi memperlihatkan petunjuk yang jelas untuk kembali pamer kenaikan yang lebih ketara.
Jika penurunan yang lebih rendah menembusi zon sokongan 1.34000, pergerakan harga berkemungkinan akan merosot ke paras support seterusnya pada 1.33000 untuk mencatat rekod terendah terbaharu 9 bulan.
Lihat gambar carta harga pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ulasan Penuh News Besar ECB, Komen Draghi Sedikit ‘Hawkish’

Seperti dijangka, ECB mengekalkan kesemua kadar asasnya dalam mesyuarat ECB yang terbaru dengan kadar utama di paras 0.00% dan juga kadar deposit di paras -0.40%.
Menurut kenyataan awal, bank pusat menjangkakan kadar faedah akan terus berada di paras semasa atau kurang daripada itu di masa akan datang.
ECB juga mengekalkan keputusan untuk meneruskan program pembelian bon sebanyak 80 billion euro sehingga hujung bulan ini dan diikuti dengan amaun baru 60 billion euro bermula April.
Dalam kenyataan itu juga, program pembelian bon boleh ditingkatkan dari segi saiz amaun atau tempoh yang lebih panjang jika keadaan ekonomi kurang memberangsangkan. Ini merupakan retorik sama dinyatakan oleh ECB dalam dua mesyuarat sebelum ini.
Sejurus sahaja kadar diumumkan pada pukul 8.30 malam tadi, Eur/Usd melemah dan pulih semula menjelang sidang media pukul 9.30 malam.
 Ulasan Sidang Media Presiden Draghi
Dalam kenyataan awal beliau, Presiden Draghi menyatakan risiko kepada ekonomi Zon Eropah ketika ini semakin berkurangan. Draghi dilihat lebih yakin kepada pertumbuhan tetapi masih ada keraguan sama ada ini akan menyumbang kepada inflasi yang lebih tinggi, khususnya ketidaktentuan dalam tren gaji.
Beliau menegaskan inflasi asas masih lagi lemah. Dalam ramalan pertumbuhan ekonomi pada 2017 terdapat peningkatan dari 1.7% kepada 1.8%, 2018 pula naik 0.1% kepada 1.7% dan tiada perubahan pada 2019 di sekitar 1.7%.
Draghi juga menyatakan bank pusat tidak menggunakan lagi kenyataan di mana mereka akan ‘menggunakan semua instrumen yang ada,’ kerana ketika ini tidak ada lagi ‘sense of urgency‘ (keperluan mendesak) untuk bertindak dalam penggunaan polisi monetari. Hal ini menunjukkan kadar faedah tidak akan diturunkan lagi selepas ini.
Beliau juga menyatakan ada perbincangan dalam mesyuarat bagi menghapuskan frasa tentang ‘kadar faedah boleh diturunkan lagi’. Namun begitu, kadar faedah tetap dikekalkan berikutan objektif inflasi masih belum dicapai.
Secara keseluruhan, komen Draghi hari ini sedikit ‘hawkish‘ yang telah menyebabkan matawang Euro menguat dengan Eur/Usd melonjak dari 1.0541 kepada 1.0614 dan kini ia didagang di sekitar 1.0584.


Ini Sebab GBP/USD Berdepan Risiko Untuk Jatuh Semula

Sesi Asia pada Rabu semalam menyaksikan lonjakan harga pada carta pasangan mata wang GBP/USD ke paras tertinggi hampir 3 tahun mencecah paras 1.4200.
Beberapa minggu kebelakangan ini pelabur disajikan dengan kenaikan berterusan harga berikutan keyakinan terhadap mata wang Pound Sterling.
Sebenarnya siri kenaikan harga tersebut telah bertahan sejak dagangan September tahun lalu lagi.
Selepas perkembangan baik agihan vaksin di UK, perkembangan terbaru terus membuatkan pelabur optimis apabila Perdana Menteri UK Boris Johnson yang mengemukakan rancangan untuk melonggarkan sekatan yang akan dijalankan secara 4 peringkat sehingga fasa terakhir dijangkakan kesemua sektor ekonomi akan dibuka sepenuhnya.
Oleh itu harga pada carta GBP/USD terus mengekalkan momentum kenaikan sehingga minggu ini selain terus memburu paras ketinggian terbaru.
Kenaikan harga yang diteruskan dijangka akan menuju pula ke paras ketinggian sekitar 1.43000 selain faktor penyusutan US dolar yang akan terus menyokong kenaikan harga.
Namun, jika diperhatikan selepas harga mencapai paras 1.42000 pada sesi Asia semalam, harga kembali susut semula ke paras 1.41000 di zon RBS (resistance become support).
Zon tersebut dan juga paras sokongan Moving Average 50 (MA50) pada rangka masa 1 jam menyokong harga daripada jatuh lebih rendah.
 Pelabur perlu waspada dengan jangkaan penurunan harga apabila Timbalan Gabenor bank pusat England (BOE) memberi amaran bahawa nilai Pound yang terlalu tinggi boleh memberi kesan buruk terhadap kadar inflasi di UK.
Jadi, faktor ini berkemungkinan boleh menjadi pencetus untuk permulaan kejatuhan nilai Pound Sterling semula dalam pasaran.

Harga yang susut di bawah paras 1.41000 akan menuju ke paras sokongan lebih rendah pada 1.4000.
Penurunan lebih rendah dilihat akan kembali semula ke zon RBS 1.38300 yang berjaya menyokong kenaikan semula harga pada minggu lalu.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Jualan Runcit Australia Meleset Daripada Jangkaan – Ini Reaksi Dolar Aussie!

Dagangan matawang Asia hari ini tertumpu kepada penerbitan data jualan runcit Australia bagi bulan Januari oleh Biro Statistik Australia (ABS) yang memperlihatkan bacaan meleset daripada jangkaan pasaran.
Perbelanjaan pengguna di Australia yang diwakili oleh jualan runcit, menguncup -0.3% daripada unjuran pasaran sebanyak 0.0%, namun lebih baik daripada bacaan pada bulan lalu iaitu sebanyak -0.5%.
Berikutan itu, dolar Aussie kembali menyusut berbanding US dolar untuk diniagakan di sekitar paras 0.6590 pada sesi Asia.
Menurut ABS, krisis musim panas di Australia antara faktor utama kepada kejatuhan jualan runcit di negara itu, dan masih tiada kesan yang jelas ditunjukkan oleh wabak coronavirus setakat ini.
 Ben James yang juga merupakan pengarah ABS memberitahu bahawa kebakaran hutan pada bulan Januari telah memberi kesan negatif kepada perniagaan runcit yang melibatkan pelbagai industri.
Sentimen pasaran kekal berisiko berikutan jumlah kes di Amerika Syarikat yang meningkat dengan mendadak dan California pula mengisytiharkan darurat di negara itu setelah kematian pertama dilaporkan.
Dolar kiwi diniagakan meningkat berbanding US dolar didorong oleh kemerosotan hasil perbendaharaan AS yang telah mendorong permintaan pelabur terhadap matawang itu.
Kelemahan prospek terhadap pertumbuhan global mungkin akan memaksa Federal Reserve (Fed) untuk melaksanakan pelonggaran dasar sepanjang tahun ini, seperti mana yang dikatakan oleh Presiden AS Donald Trump mengenai keperluan pemotongan selanjutnya.
Reserve Bank of New Zeland (RBNZ) kini dijangka akan mengikuti langkah yang sama untuk menangani impak coronavirus kepada ekonomi ketika mesyuarat polisi pada 25 Mac ini.


Usd/Jpy Menguat Hampir 230 pip Sejak Tiga Sesi Dagangan Lepas

US dolar semakin menguat berbanding Yen, dengan Usd/Jpy sudah meningkat hampir 230 pip sejak tiga sesi dagangan lepas. Usd/Jpy dilihat seperti menyambung tren kenaikan sebelum ini.
Pasangan matawang ini membuat sedikit pembetulan harga (correction) dua minggu lepas selepas membuat rally berterusan sejak pilihanraya presiden US.
Jumlah dagangan dalam pasaran tukaran matawang ketika ini masih dalam jumlah sedikit berikutan ramai pemain-pemain pasaran yang belum membuka akaun dagangan mereka. Hal ini lah yang menyebabkan berlaku naik-turun yang tidak dijangka, kerana aktiviti dagangan jangka pendek oleh trader short-term (trader jangka pendek) berikutan jumlah dagangan yang rendah.
 Ketika ini Usd/Jpy sedang menguji resistance iaitu paras tertinggi penutup Disember iaitu 118.17. Untuk terus mengekalkan moentum kenaikan, paras ini harus ditembusi sebelum menyambung kenaikan.
Para pelabur dilihat mengambil untung (take-profit) menjelang akhir tahun 2016 yang menyebabkan harga Usd/Jpy membuat correction sehingga minggu lalu.
Sebelum ini, terdapat potensi untuk Usd/Jpy untuk melakukan penurunan selepas berjaya menembusi support di paras 116.60 yang dapat dilihat dengan lebih jelas di time-frame empat jam. Namun Yen masih gagal melawan kekuatan US dolar ketika ini, dengan sentimen ekonomi Amerika yang begitu kukuh.
Usd/Jpy akan berhadapan dengan banyak news impak tinggi dari US pada minggu ini dengan laporan data Indeks pembuatan US akan diumumkan pada pukul 11 malam ini. Hari-hari seterusnya pasangan matawang ini dijangka akan digerakkan oleh minit mesyuarat FOMC dan data NFP pada Jumaat.


Menjelang Mesyuarat ECB, EUR/USD Mula Pamer Penurunan Harga

Pergerakan harga pada carta pasangan matawang EUR/USD mula menunjukkan corak penurunan harga selepas harga mencapai paras ketinggian 1.14900 pada Isnin.
Pada penurunan harga semalam, harga telah bergerak lebih rendah di bawah paras halangan Moving Average 50 (MA50) pada rangka masa 1 jam pergerakan harga dan mencatatkan penurunan terendah harian hampir mencecah ke paras 1.12700.
Namun harga kembali menunjukkan kenaikan semula pada sesi pasaran Asia hari ini. Harga masih kekal bergerak di bawah paras halangan dinamik MA50 dan menunjukkan penurunan semula pada sesi Eropah.
Matawang US dolar masih diniagakan berisiko berikutan ekonomi Amerika Syarikat yang kini sedang berdepan ancaman wabak Coronavirus COVID-19.
Turut memberi tekanan adalah jangkaan untuk Federal Reserve (Fed) menurunkan kadar faedah lebih rendah lagi susulan pemotongan kecemasan kadar faedah minggu lalu.
Sementara matawang dolar Euro pula didagangkan berhati-hati menjelang keputusan mesyuarat dasar monetari bank pusat Eropah pada Khamis.
Pasaran turut menjangkakan European Central Bank (ECB) akan menurunkan kadar seperti bank pusat yang lain atau meningkatkan pelonggaran polisi semasa.
 Dengan kedua-dua matawang diniagakan berisiko, dagangan EUR/USD gagal mempamerkan arah pergerakan harga yang jelas buat pelabur.
Jika harga meneruskan penurunan melepasi paras terendah harian semalam, penurunan seterusnya dilihat akan menuju zon RBS (resistance become support) sekitar paras 1.12000. Penurunan lebih rendah akan menguji pula paras 1.11000.
Namun jika harga kembali membuat kenaikan melepasi MA50, kenaikan harga akan menuju paras resistance di bawah 1.15000 dan menguji ketinggian harga yang dicapai awal minggu.
Sementara menantikan keputusan mesyuarat ECB, pantau juga kesan penularan wabak COVID-19 di Amerika Syarikat dan langkah-langkah yang diperkenalkan oleh kerajaan dalam menangani isu tersebut.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan diatas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Pergerakan Pasaran Matawang Dan Komoditi Pada Hari Jumaat

Pasaran Matawang
Matawang US dolar menyusut pada awal pembukaan sesi dagangan Asia sebelum mula mengukuh kembali. Penyusutan US dolar pada awal sesi dagangan adlaah disebabkan kejatuhan hasil bon US daripada paras tertinggi yang dikecapi.
Menurut penganalisis, matawang US dolar telah menunjukkan trend pengukuhan bagi beberapa hari berturut-turut dan pedagang mengambil kesempatan untuk menjual sebahagian hasil bon.
Walaupun hasil bon jatuh sedikit namun pedagang harus berwaspada dengan peningkatan baru-baru ini dan impak negatif terhadap ekuiti. Menurut penganalisis, dalam kondisi seperti itu, permintaan matawang yen dijangka akan meningkat.
Indeks US dolar yang mengukur kekuatan matawang greenback berbanding matawang lain didagangkan kukuh pada 89.72 setakat jam 10.20 a.m.
 Matawang USD mengukuh berbanding matawang yen kepada 106.80. Manakala AUD/USD didagangkan susut sebanyak 0.14% pada 0.7834. Matawang EUR/USD susut sebanyak 0.07% kepada 1.2321 setakat jam 10.20 pagi.
Pasaran Komoditi
Harga minyak mengukuh pada hari ini terutamanya minyak mentah U.S berikutan kejatuhan pengeluaran minyak mentah U.S buat pertama kali dalam masa 4 minggu.
Harga minyak WTI naik kepada $62.88 setong dan Brent naik kepada $64.87 setong setakat jam 10.30 a.m.
Inventori minyak mentah U.S jatuh sebanyak 1.616 juta tong bagi minggu yang berakhir pada 9 Februari.
Harga emas terus mengalami penyusutan berikutan pengukuhan US dolar. Kini harga emas berada pada paras harga $1,331.70


AUD Melonjak, Sementara USD Menjunam Akibat Ketegangan yang Berlarutan di Semenanjung Korea

Aussie memulakan lonjakan dalam sesi Asia pagi ini selepas kejatuhan US Dollar berikutan perbincangan mengenai isu genjatan senjata di Semenanjung Korea yang dikenali sebagai DMZ (de-miliartized zone). Dalam masa yang sama, pasaran juga menantikan data KDNK suku pertama dari China.
AUD/USD didagangkan pada 0.7593, meningkat sebanyak 0.20 peratus disamping pasaran Australia yang ditutup pada hari ini sempena Easter Monday.
USD/JPY didagang sedikit merosot sebanyak 0.29 peratus.
US Dollar Index yang mengukur kekuatan US Dollar berbanding matawang utama yang lain kali terakhir dinilai pada 100.30, menjunam sebanyak 0.19 peratus iaitu paras terendah dalam tempoh 5 bulan.
Laporan KDNK China bagi suku pertama dijangka melonjak sebanyak 1.6 peratus. Selain itu, China pengeluaran perindustrian juga diramal meningkat sehingga 6.3 peratus manakala data jualan runcit meningkat sebanyak 9.6 peratus.
Dalam masa terdekat, Gabenor Bank of Japan, Haruhiko Kuroda juga dijangka akan menyampaikan ucapan.
 Penghujung minggu lalu, kebanyakan pasaran ditutup sempena Good Friday dengan pemulihan US Dollar berbanding matawang utama pada Khamis selepas kenyataan Presiden Trump yang membayangkan pergerakan US Dollar “terlalu kuat” telah menjunam pasaran sebelum ini.
US Dollar mengalami kemerosotan terbesar kepada angka terendah dalam tempoh tiga minggu pada Rabu sejurus selepas Trump mengatakan bahawa beliau lebih menggemari persekitaran kadar faedah yang rendah.
Komen tersebut juga menjejaskan jangkaan kenaikan kadar faedah pada bulan Jun yang menyusut kepada 49.5 peratus berbanding 52.8 peratus sehari sebelum itu.
Disamping itu, minggu lepas turut menyaksikan kejatuhan angka tuntutan pengangguran awal dan junaman harga pengeluar AS buat kali pertama dalam tempoh tujuh tahun.
Jabatan Buruh AS juga memaklumkan pada Khamis bahawa data tuntutan pengangguran awal jatuh sebanyak 1,000 kepada 234,000 bagi minggu berakhir 8 April.
Ulasan Penggerak Pasaran Forex Minggu Ini (10-14 April)


Jaga-Jaga! GBP/USD Bakal ‘Rancak’ Menjelang Mesyuarat BOE

Pelabur berwaspada terhadap pergerakan bagi mata wang Pound Sterling hari ini menjelang keputusan mesyuarat dasar monetari bank pusat England pada sesi Eropah.
Bank of England (BOE) dijangka akan mengekalkan kadar faedah, namun apa yang lebih menjadi tumpuan adalah kenyataan bank pusat yang akan memberi petunjuk terhadap penetapan polisi.
Sejak awal minggu ini, Pound telah pamerkan prestasi yang baik untuk meningkat semula selepas sentimen negatif memberi tekanan terhadap mata wang Britain itu pada minggu-minggu sebelum ini.

Dapat dilihat harga pada carta pasangan mata wang GBP/USD berjaya mengekalkan corak kenaikan harga sehingga mencapai ke paras tumpuan 1.4000 sebelum susut dari paras rintangan tersebut.
Kenaikan harga pada sesi Eropah semalam dilihat turut didorong oleh bacaan data PMI pembuatan dan perkhidmatan di UK yang baik, menyokong dagangan Pound.
Namun menuju penghujung sesi New York harga dilihat susut berikutan faktor pengukuhan semula US dolar dengan perbincangan kembali pengetatan dasar oleh Federal Reserve (Fed) membuatkan pelabur waspada untuk perubahan trend harga pada carta GBP/USD.
 Walaupun begitu, harga dilihat masih bergerak dalam trend bullish berada di atas paras sokongan Moving Average 50 (MA50) pada rangka masa 1 jam di carta GBP/USD.
Jika corak kenaikan berjaya dikekalkan, harga berkemungkinan mampu tembusi rintangan 1.4000 sebelum meneruskan kenaikan menuju zon SBR (support become resistance) 1.41000.
Sebaliknya jika US dolar paparkan pengukuhan lebih jelas, harga bakal susut semula di bawah paras 1.39000 sebelum kembali ke zon support 1.38000 yang diuji pada awal minggu.
Harga yang turun lebih rendah di bawah zon support tersebut akan menyambung trend bearish sebelum ini dengan jangkaan pasaran sasaran terhampir berada pada sekitar 1.37000.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


US Dolar Mengukuh Berbanding Matawang Utama, Harga Minyak Terus Jatuh

Pasaran Matawang
US dolar mengukuh berbanding matawang utama pada hari Selasa berikutan didorong oleh pengukuhan hasil bon US. Pelabur memberi tumpuan pada ucapan presiden US, Donald Trump dan mesyuarat Fed.
Indeks US dolar yang mengukur kekuatan matawang greenback berbanding matawang lain mengukuh kepada 89.44 setakat jam 5.55 p.m.
Hasil bon US meningkat ke paras tertinggi pada hari Selasa selepas komentar bank pusat Eropah yang menjangkakan majoriti bank pusat akan mula merencanakan kembali rangsangan monetari.
 Matawang Euro menyusut pada awalnya berbanding US dolar sebelum mengukuh kepada bacaan 1.2384.
Pasaran Komoditi
Harga minyak mentah jatuh pada hari Selasa dalam sesi dagangan Eropah berikutan tumpuan pelabur pada laporan inventori minyak mentah.
Harga minyak WTI jatuh kepada $65.00 setong dan Brent jatuh kepada $68.090 setong setakat jam 5.55 p.m
Harga emas sedikit jatuh iaitu sebanyak 0.01% kepada 1,340.20.


Ulasan Penetapan Kadar Faedah Bank of Japan

Bank of Japan mengekalkan kadar faedahnya pada Jumaat selepas mesyuarat selama dua hari dengan ahli-ahli bank pusat melihat ekonomi yang semakin baik di Jepun.
Bank pusat mengekalkan kadarnya di paras -0.1% sejak permulaan tahun 2016. Keputusan ini telah dijangka oleh pasaran di mana bank pusat mengekalkan nada ‘dovish‘ seperti sebelum ini.
Bank pusat juga mengekalkan pembelian bon kerajaan Jepun supaya hasil Bon 10-tahun Kerajaan Jepun kekal di sekitar sifar peratus. Jumlah pembelian dikekalkan pada nilai 80 Trillion Yen setahun.
Minit dari mesyuarat dua hari ini akan dikeluarkan pada 25 Julai.
 Tidak banyak yang berlaku kepada Yen selepas keputusan bank pusat Jepun hari ini, yang jatuh mendadak selepas penetapan kadar The Fed pada Khamis. Setakat pukul 2.37 petang, Usd/Jpy didagang di sekitar 111.13.
Ekonomi Jepun masih jauh dari sasaran pengembangan ekonomi dan inflasi seperti yang dilaporkan. Walaubagaimanapun, kedua-dua sasaran ini telah meningkat tahun ini dengan pertumbuhan ekonomi (GDP) merekod bacaan positif untuk suku ke-lima berturut-turut.
Walaupun dengan peningkatan dalam ekonomi, pembuat polisi BoJ dijangka tidak akan menunjukkan isyarat pengurangan pelonggaran polisi dalam masa terdekat. Malahan, BoJ dilihat seperti mahu pasaran tahu mereka tidak akan mengubah polisi dalam masa yang singkat.
BoJ akan mengadakan mesyuarat seterusnya pada 19-20 Julai.


Betul Ke Setakat Ni Je GOLD Mampu Naik?

Meneliti pergerakan harga emas dalam pasaran pada carta harga XAU/USD, peningkatan harga dilihat pada awal minggu selepas kenaikan bermula dari paras sokongan $1850.00.
Kenaikan harga diteruskan pada dagangan semalam sebelum harga menutup dagangan sesi New York hampir ke paras tumpuan pada 1900.00.
Namun menyambung dagangan pada sesi Asia hari ini, harga kembali paparkan penurunan semula dari paras 1900.00 yang dilihat sebagai zon SBR (support become resistance).
Penurunan harga tersebut dilihat adalah didorong oleh pengukuhan semula US dolar selepas berakhirnya debat pertama di antara Donald Trump dan Joe Biden.
Ketika acara debat berlangsung, pasaran tidak memberikan sebarang reaksi namun US dolar mula paparkan pengukuhan semula selepas acara berakhir.
Harga pada carta XAU/USD dilihat turun dan akan menguji paras sokongan Moving Average 50 (MA50) pada pergerakan 1 jam harga.
 Jika harga turun lebih rendah dari paras tersebut, penurunan dijangkakan akan kembali semula ke paras support 1850.00
Penurunan selanjutnya dijangkakan akan menuju paras sokongan tumpuan pada 1800.00 selepas harga emas melepasi paras tersebut pada dagangan Julai lalu.
Sebaliknya jika harga berjaya meneruskan siri kenaikan harga dari awal minggu ini, harga bakal melepasi semula paras 1900.00.
Kenaikan seterusnya dijangkakan akan ke paras sekitar 1938.00 iaitu pada zon SBR (support become resistance) sebelum ke paras tumpuan 1950.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Lepas Meroket Tinggi, Apa Nasib USD Pada Sesi Eropah?

Memasuki sesi Eropah, raja matawang terus mengekalkan momentum pengukuhan di puncak tertinggi empat setengah bulan berbanding matawang utama, meskipun memaparkan sedikit penyusutan.
Pengukuhan ini telah disokong oleh laporan minit mesyuarat FOMC yang menunjukkan sebahagian besar pembuat dasar Federal Reserve (Fed) bersetuju untuk melakukan pengurangan pembelian bon tahun ini.
Setelah mendapatkan petunjuk daripada minit mesyuarat Fed, tumpuan pelabur kini beralih kepada ucapan Pengerusi Fed, Jerome Powell di acara tahunan simposium Jackson Hole pada akhir bulan ini.
Selain itu, sentimen pasaran yang masih berisiko turut mendukung dagangan dolar greenback sebagai safe-haven ketika kebanyakan matawang utama terus melemah.
 Euro jatuh ke paras terendah terbaru sejak November 2020, membawa dagangan matawang itu di sekitar harga 1.16800 berbanding US dolar.
Sementara matawang pound juga turut menyusut, menghampiri paras terendah satu bulan selepas terkesan dengan bacaan inflasi yang tersasar daripada jangkaan, selain turut bimbang dengan angka kes harian di UK yang kembali menunjukkan peningkatan.
Di sisi lain, ancaman Covid-19 yang meningkat turut menekan dolar Aussie untuk terus mencatatkan penurunan, walaupun telah diperlihatkan dengan bacaan positif data pekerjaan Australia yang menunjukkan kadar pengangguran menurun pada Julai.
Selain itu, dolar Kanada juga merosot rendah walaupun data inflasi Kanada menunjukkan peningkatan pada bulan lalu. Kelemahan dolar loonie berpunca daripada kejatuhan harga minyak mentah dunia ke paras terendah sejak Mei.


Aussie dan Kiwi Menjunam Lebih Rendah dalam Sesi Eropah

Dollar Australia dan New Zealand didagang lebih rendah berbanding US dollar pada Rabu berikutan data inflasi yang lemah dari Australia. Permintaan bagi matawang US Dollar juga masih disokong dalam sesi ini.
AUD/USD menjunam sebanyak 0.66 peratus kepada 0.7532, iaitu nilai yang paling rendah sejak 20 Januari lalu.
AUD/USD, 30 minit
Terdahulu pada Rabu, Biro Perangkaan Australia telah mengeluarkan laporan bahawa indeks harga pengguna meningkat sebanyak 0.5 peratus pada suku keempat tahun 2016. Data ini juga agak mengecewakan kerana pasaran menjangkakan peningkatan sebanyak 0.7 peratus.
 Sementara itu, NZD/USD merosot sebanyak 0.29 peratus dalam sesi ini selepas melonjak ke paras yang lebih tinggi sebelum ini.
NZD/USD, 30 minit
US Dollar telah menjunam selepas menarik diri dari perjanjian TPP pada Isnin, sekali gus menjauhkan Amerika dari sekutu Asia.
US Dollar Index yang melawan enam matawang utama pula kali terakhir dinilai meningkat sebanyak 0.11 peratus selepas menjunam sehingga 99.89 pada Selasa.
Lonjakan Mengejut Data Perdagangan Jepun Membantu Pengukuhan Yen


Peningkatan Stok Simpanan Minyak Mentah di AS Punca Utama Logam Hitam Menjunam dalam Sesi Ini!

Harga minyak jatuh mendadak dalam sesi Asia pada Rabu berikutan data industri di Amerika Syarikat yang terus memberi tekanan buat logam hitam dan produk tapisan.
Di NYMEX, minyak mentah merosot sebanyak 1.59 peratus kepada $51.34, manakala minyak Brent yang menjadi penanda aras minyak global didagang pada $54.70 setong.
Institut Petroleum Amerika pada Selasa melaporkan bahawa inventori minyak mentah melonjak sebanyak 14.23 juta tong pada minggu lepas.
Sementara itu, inventori petrol meningkat 2.9 juta tong dan produk tapisan menunjukkan peningkatan sebanyak 1.37 juta tong. Angka yang begitu besar ini mencerminkan permintaan yang agak lemah bagi kedua-dua produk.
Terminal minyak utama di Cushing juga mencatatkan inventori sebanyak 624,000 tong, iaitu kenaikan pertama dalam tempoh lima minggu.
 Data rasmi selanjutnya akan dikeluarkan pada Rabu oleh Pentadbiran Maklumat Tenaga AS. Dalam laporan itu, penganalisis pasaran menjangkakan peningkatan minyak mentah sebanyak 2.38 juta tong pada akhir minggu lepas.
Sesi dagangan logam hitam telah bergerak kepada julat yang agak perlahan sekitar $50 sejak beberapa bulan lepas kerana sentimen pasaran minyak yang bercampur daripada perjanjian pembekuan bekalan oleh OPEC dan peningkatan jumlah inventori di AS.
Aktiviti penggerudian minyak telah meningkat sebanyak lebih kurang 6 peratus sejak pertengahan 2016, sekali gus menyumbang kepada junaman harga minyak mentah.
Dalam masa yang sama, OPEc dan non-OPEC telah menyumbang permulaan pasaran yang agak kukuh buat minyak mentah bermula tahun ini apabila perjanjian yang dimaterai sejak lebih satu dekad ini berjaya mengurangkan lebihan bekalan dan memberi sokongan kepada harga logam hitam.
Adakah Jawapan Gabenor Ini Cukup Kuat Bagi Menangkis Semua Kritikan Pentadbiran Trump?


Jangkaan Menepati Sasaran, Ekonomi Kanada Berkembang 0.3% Pada Disember

Pertumbuhan ekonomi Kanada pada Disember naik 0.3% yang mana sejajar dengan jangkaan pasaran. Terdapat kajian semula kepada data sebelum ini yang dikeluarkan pada November kepada peningkatan 0.5% dari 0.4%.
Oleh itu, data ini melengkapkan bacaan pertumbuhan ekonomi Kanada pada suku keempat kepada kenaikan 0.6%. Ia lebih rendah dari data yang direkodkan pada suku ketiga iaitu kenaikan 0.9%.
Dari segi tahunan, pertumbuhan ekonomi (GDP) naik 2.6% pada suku keempat 2016 berbanding jangkaan di sekitar 2.0%, manakala suku sebelum itu meningkat 3.8%.
 Bank Pusat Kanada sebelum ini menyatakan, peningkatan kadar pendapatan masih dilihat lemah dan pasaran pekerjaan juga masih menunjukkan sedikit masalah dalam ekonomi yang belum dapat diatasi. Bank pusat akan terus meneliti ketidaktentuan semasa yang memberi kesan kepada ekonomi di masa hadapan.
Kenyataan Bank Pusat secara keseluruhannya adalah lebih ‘dovish‘ dari jangkaan, khususnya apabila mereka menyatakan akan meneliti kenaikan inflasi yang sementara dan juga sedikit masalah dalam ekonomi. Dalam konteks ini, polisi monetari dilihat boleh dilonggarkan lagi dengan jangkaan The Fed yang akan menaikkan kadarnya pada Mac ini.
Dalam konteks ini, perlunya pertumbuhan ekonomi yang benar-benar kukuh sebelum pihak Bank Pusat membuat sebarang perubahan dalam ramalan mereka kepada ekonomi dan sebarang pengetatan kepada polisi semasa.


AUD/USD Sedia Untuk Terbang Lebih Tinggi, Namun Waspada Dengan ‘Halangan’ Ini

Debaran menantikan terbitan data inflasi Amerika Syarikat (AS) pada sesi New York sebentar lagi terus mendorong pergerakan suram US dolar yang dipamerkan sejak penghujung minggu lalu bersambung pada dagangan awal minggu ini.
Walaupun ucapan bernada hawkish disampaikan oleh Pengerusi Federal Reserve (Fed) Jerome Powell minggu lalu, namun US dolar gagal pamerkan pengukuhan, sebaliknya menyusut dan membuka ruang untuk kebanyakan mata wang utama lain untuk meningkat semula.
Begitu juga dolar Australia yang papar prestasi cemerlang di awal minggu, meningkat berbanding US dolar mengatasi dagangan pada minggu lalu.
Pelabur Aussie akan berwaspada menantikan laporan data pekerjaan Australia pada Khamis sementara data inflasi AS akan menjadi tumpuan terlebih dahulu pada malam ini yang berpotensi menjadi penghalang untuk pengukuhan dolar AUD ataupun sebaliknya.
Pada carta harga pasangan mata wang AUD/USD yang menyaksikan lonjakan pada penutupan dagangan penghujung minggu lalu dilihat meneruskan corak kenaikan di awal minggu ini.
Kenaikan pada sesi Asia semalam dari paras 0.68250 telah berjaya menyentuh paras ketinggian 0.69000 yang menjadi rintangan terbaru buat harga selain harga juga mencatatkan paras ketinggian terbaru 2 minggu.
Bersambung pada dagangan Selasa hari ini, harga dilihat masih terhalang pada rintangan 0.69000 dan sedikit menyusut, namun harga masih bergerak di atas paras sokongan Moving Average 50 (MA50) pada rangka masa 1 jam untuk isyarat pergerakan harga masih bullish.
 Sekiranya kenaikan berjaya diteruskan dan melepasi rintangan 0.69000, harga berkemungkinan akan mensasarkan ke paras 0.70000 untuk menguji zon rintangan penting itu.
Zon tersebut juga pernah diuji pada penghujung Ogos lalu, namun harga gagal untuk menembusinya.
Sebaliknya jika harga tetap gagal untuk melepasi rintangan 0.69000 dan mula susut di bawah paras sokongan MA50, zon 0.68300 dan 0.67700 dilihat antara yang akan menjadi tumpuan pada penurunan yang diteruskan.
Penurunan lebih rendah bakal menguji zon support 0.67000 yang menjadi tumpuan minggu lalu ketika berlaku lantunan harga.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


BoE Mengekalkan Kadar 0.25%, Gbp/Usd Menjunam

Bank of England (BoE) sebentar tadi mengekalkan kadar (Bank Rate) di paras 0.25%. Bank pusat masih tetap menggunakan polisi monetari bagi mencapai kadar inflasi 2% dan dalam masa yang sama menyokong pertumbuhan ekonomi dan pasaran buruh di UK.
Bank pusat juga masih meneruskan program pembelian bon korporat yang berjumlah $10 billion Pound, dengan program pembelian bon-kerajaan berjumlah $435 billion Pound. Kedua-dua program ini adalah contoh polisi monetari yang menggunakan alat ‘Open Market Operation‘ (OMO).
Dalam kenyataan awal yang dikeluarkan, bank pusat dilihat tidak cenderung kepada mengetatkan polisi dan masih menunggu lebih bukti-bukti ekonomi sebelum mengubah polisi monetari sedia ada. Ada ahli MPC yang melihat peningkatan risiko terhadap inflasi, tetapi majoriti dari mereka masih mahu polisi dikekalkan.
 Ramalan ekonomi pula telah dikaji semula dan dinaikkan dari ramaln sebelum ini dari 1.4% kepada 2.0%. Ramalan yang lebih tinggi ini adalah kesan daripada polisi monetari semasa dan keadaan ekonomi global yang semakin baik.
Ramalan inflasi pula tidak diubah kali ini, walaupun pasaran menjangka akan ada kenaikan dalam ramalan petunjuk ekonomi ini. Polisi semasa banyak bergantung kepada kelemahan Pound yang menolak inflasi ke atas dengan kadar gaji tidak banyak berubah.
Menurut MPC, bank pusat tidak akan teragak-agak untuk melonggarkan polisi jika terdapat kejatuhan perbelanjaan pengguna secara mendadak.
Pound jatuh mendadak dengan Gbp/Usd melemah 145 pip setakat pada masa artikel ini ditulis.


Pengeluaran Industri China Banyak Menyokong Kenaikan AUD/USD

Matawang Aussie terus mendapat permintaan pada Rabu selepas data yang memberangsangkan daripada China. Seperti biasa, Aussie atau AUD membuat kenaikan apabila China merekodkan data ekonomi yang positif dan itulah yang dapat kita lihat kepada pair AUD/USD dan NZD/USD setakat pada pukul 4.13 petang.
Data pengeluaran industri (industrial output) meningkat sebanyak 7.2% pada bulan Januari tahun ini yang jauh melebihi jangkaan 6.2%. Data pelaburan aset tetap (fixed asset investment) juga merekodkan kenaikan 7.9% jauh melebihi jangkaan 7.0%.
 Data perindustrian dan pelaburan yang tinggi menunjukkan ekonomi yang begitu memberangsangkan. Ia banyak disokong oleh peningkatan kredit dan juga permintaan yang kukuh.
Namun, walaupun data begitu baik – kita masih perlu berhati-hati kerana berkemungkinan data selepas ini akan banyak merosot kerana tarikh cuti tahun baru cina yang bermula pada akhir Januari pada 2017 berbanding pertengahan Februari tahun ini.
Jika kita mengambil kira fakta bahawa China adalah rakan dagang terbesar Australia, ia sepatutnya memberi kesan positif kepada matawang AUD. AUD/USD naik sehingga 0.27% setakat pada pukul 4.22 petang.


Kelemahan Aktiviti Ekonomi Eropah Cetus Kebimbangan Kemelesetan!

Kebimbangan terhadap kemelesetan mula menghantui pasaran selepas melihat data PMI pembuatan dan perkhidmatan Eropah yang menyuramkan pada bulan Jun.
Data yang terbit pada awal sesi Eropah itu menunjukkan kelemahan berterusan dalam kedua-dua sektor di dua ekonomi terbesar Zon Eropah, Jerman dan Perancis.
Sektor pembuatan Perancis terus menguncup untuk lima bulan berturut-turut dan paling lemah sejak Februari 2021 susulan kemerosotan pengeluaran dan kejatuhan yang lebih pantas dalam permintaan.
Sementara aktiviti perkhidmatan pula jatuh di bawah penguncupan paling ketara sejak Februari 2021 pada bulan Jun disebabkan permintaan yang lemah ekoran pesanan baru yang terus menurun di dalam dan luar negara.
Di Jerman pula, aktiviti perkilangan menguncup lebih dalam ke paras terendah 3 tahun berikutan penurunan ketara dalam pengeluaran barangan pada bulan ini.
 Sektor perkhidmatan pula masih mencatat pengembangan tetapi mereda ke paras terendah tiga bulan kerana perniagaan baru yang hanya meningkat sederhana dan permintaan yang berkurang.
Keseluruhannya di Zon Eropah, aktiviti pembuatan menguncup ke paras terlemah 3 tahun dan perkhidmatan berkembang perlahan sejak Januari.
Selain Zon Eropah, pelabur juga melihat terbitan data PMI dari UK yang turut memaparkan penguncupan dalam sektor perkilangan pada Jun ke paras terendah 5 bulan berikutan penurunan mendadak dalam pesanan baharu yang disebabkan permintaan asas yang lemah.
Bagi aktiviti perkhidmatan pula, ia berkembang pada kadar paling perlahan dalam 3 bulan, dilemahkan oleh tekanan harga yang meningkat.
Anda juga boleh mengintai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


EUR/USD Sambung Junam Di Awal Minggu, Hampiri Zon $1.0900

Dagangan awal minggu kekal menyaksikan US dolar menerajui pasaran dengan momentum pengukuhan yang telah dipaparkan sejak penutup minggu lalu.
Turut menyokong situasi tersebut apabila bacaan data aktiviti perkilangan New York pada bulan April mencatatkan pemulihan untuk kali pertama dalam tempoh 5 minggu.
Penganalisis kekal berpandangan pemulihan yang berlaku pada US dolar ini hanya bersifat sementara dan bakal kembali bergerak lemah semula dalam pasaran menjelang mesyuarat FOMC di awal Mei nanti setelah meneliti petunjuk pada data inflasi yang terbaru.

Jika diteliti pergerakan harga pada carta pasangan mata wang EUR/USD semalam, harga yang berlegar di bawah paras 1.1000 menyambung corak penurunan sehingga mencecah paras 1.09100.
Pergerakan harga perlahan menyambung dagangan sesi Asia pagi ini (Selasa) di atas zon 1.09000 dengan isyarat kekal bearish buat harga yang berada di bawah paras halangan Moving Average 50 (MA50) pada rangka masa 1 jam di carta EUR/USD.
Jika situasi kekal tidak berubah, harga boleh menyambung lagi penurunan lebih rendah dan menunjukkan pergerakan bearish lebih jelas menuju zon tumpuan pada 1.08000.
 Seterusnya, sasaran penurunan harga yang diteruskan dilihat akan menuju pula sekitar 1.07000 untuk rekod terendah harga 4 minggu.
Sebaliknya, jika US dolar kembali melemah semula dalam pasaran, harga bakal meningkat naik semula dan menguji rintangan terhampir pada 1.10000.
Kemudian, kenaikan bakal diteruskan lagi untuk mencapai semula ketinggian yang telah dicapai pada minggu lalu sekitar 1.107000 sebelum harga catatkan paras ketinggian terbaru lagi minggu ini.
Bakal mempengaruhi pergerakan mata wang Euro hari ini, pelabur akan memberi tumpuan pada terbitan data tinjauan ZEW di Jerman sebagai ekonomi terbesar di Eropah.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pertumbuhan Ekonomi Kanada Naik 0.4% Pada November

Data KDNK Kanada yang dikeluarkan pukul 9.30 malam tadi menunjukkan peningkatan sebanyak 0.4% pada November yang meningkat dari kejatuhan 0.2% sebelum ini. Kenaikan ini lebih tinggi daripada jangkaan penganalisis sebanyak 0.3% dan pertumbuhan tahunan meningkat ke paras 1.6%.
Industri pengeluaran barangan merekodkan kenaikan 0.9% berbanding penyusutan 1.0% sebelum ini.
Manakala keluaran pembinaan pula susut 1.1%, manakala 1.4% kenaikan dicatatkan dalam sektor pembuatan yang menyumbangkan pertumbuhan tahunan sebanyak 0.6% kepada keluaran barangan durables dan non-durables.
 Pertumbuhan dalam sektor perkhidmatan pula naik 0.2% pada bulan sama dengan bacaan tahunanan telah meningkat sebanyak 1.9%.
Data yang dikeluarkan pada hari ini mengesahkan keyakinan telah meningkat semula selepas kejatuhan yang dicatatkan pada Oktober, dengan ekonomi secara keseluruhan merekodkan pertumbuhan yang sederhana. Walaubagaimanapun, ramalan pertumbuhan masih dalam julat sederhana.
Data ini meningkatkan lagi potensi untuk Bank of Canada menunggu data-data di masa hadapan dalam jangka masa sederhana sebelum membuat sebarang keputusan sama ada ingin melonggarkan lagi polisi monetari sedia ada.
Dolar Kanada menguat sejurus data dikeluarkan, dengan US dolar ketika ini cenderung melemah selepas komen dari penasihat perdagangan Presiden Trump.


Apa Yang Berlaku Pada Euro? Swiss Franc Melonjak Ke Paras Tertinggi 4 Bulan Berbanding Euro!

Matawang Franc Switzerland mengukuh pada hari Rabu ke paras tertinggi berbanding Euro dalam tempoh empat bulan apabila kebimbangan terhadap kebarangkalian kemelesetan ekonomi semakin meningkat di zon Eropah menyebabkan para pelabur mencari safe haven seperti matawang Swiss Franc.
Swiss franc melonjak 0.6% berbanding matawang euro kepada 1.0005 selepas mencecah paras tertinggi 0.9993 berbanding mata wang tunggal itu sejak Mac.
Ramalan bahawa zon eropah berkemungkin terjatuh ke dalam kancah kemelesetan di tengah-tengah isu keselamatan tenaga yang dicetuskan oleh perang di Ukraine telah mendorong para pelabur beralih kepada franc Swiss.
Menurut, Jane Foley, ketua strategi FX di Rabobank di London, ‘ negara Switzerland kurang terdedah kepada import bahan api fosil Rusia dan ini seharusnya mengukuhkan risiko aliran selamat atas kebimbangan pertumbuhan zon eropah’. “Pada masa yang sama, spekulasi telah muncul berikutan inflasi yang lebih tinggi. Disisi yang berbeza Bank Negara Switzerland berkemungkinan kecil untuk campur tangan dalam menghalang pengukuhan franc”.
 Franc Switzerland juga mengukuh 0.6% berbanding US dolar kepada 0.9511, mencecah paras tertingginya berbanding dolar AS sejak April.
Euro mengurangkan beberapa penurunan sebelum ini selepas data menunjukkan inflasi 12 bulan Sepanyol telah meningkat kepada 10.2% pada bulan Jun, meningkat daripada 8.7% pada Mei dan melepasi 10% buat kali pertama sejak April 1985.
Lanjut Foley, “Jelas sekali kekuatan data inflasi IHP Sepanyol telah membatalkan tekanan ke atas euro,” Ini dilihat sebagai indikasi lebih jelas sikap hawkish yang bakal diambil oleh ECB.
Pelabur sedang memerhatikan panel di Forum ECB di Sintra, Portugal, dengan tiga jurubank pusat utama berucap. Presiden ECB Christine Lagarde, Pengerusi Rizab Persekutuan A.S. Jerome Powell dan Gabenor Bank of England Andrew Bailey telah memulakan ucapan pada jam 9 p.m sebentar tadi.
ECB dijangka secara meluas akan menaikkan kadar faedah pada bulan Julai buat kali pertama dalam sedekad sejajar dengan negara-negara ekonomi besar yang lain.


AUD/USD Telah Breakout Resistance 0.70900, Mampukah Harga Terus Naik Lebih Tinggi Hari Ini?

Sesi pasaran Asia pagi ini disajikan dengan minit mesyuarat dasar monetari terbaru oleh Reserve Bank of Australia (RBA) yang dikeluarkan pada jam 8.30 pagi tadi. Secara keseluruhannya dilihat ketidaktentuan untuk unjuran ekonomi di Australia berdasarkan bacaan pada minit mesyuarat.
Hal ini berkemungkinan menimbulkan sedikit kecelaruan untu bank pusat bagi membuat keputusan untuk menetapkan kadar pada masa akan datang.
Pasaran buruh menunjukkan peningkatan, tambahan pula kadar pengangguran turut menurun. Namun, data indeks harga rumah yang turut dikeluarkan bersama minit mesyuarat pagi ini mencatatkan angka yang merosot.
Namun, penganalisis pasaran masih melihat dagangan Aussie lebih baik berbanding USD yang berada dalam tekanan menjelang mesyuarat FOMC pada awal Khamis ini.
Berkemungkinan USD akan terus bergerak lemah sehingga keputusan pada penetapan kadar faedah dikeluarkan. Pelabur menjangkakan Fed akan mengekalkan kadar faedah setelah melihat kesukaran bagi langkah menaikkan kadar berikutan faktor pertumbuhan ekonomi global yang perlahan.
Jika dilihat pergerakan harga bagi pasangan matawang AUD/USD, harag berjaya membuat kenaikan pada dagangan semalam selepas breakout zon resistance 0.70900.
Kenaikan harga dari paras Magic Pivot semalam telah melepasi paras resistance MagicR1 dan MagicR2 pada indicator Moshed Magic Line sebelum harga kembali turun menguji semula paras RBS (resistance become support) 0.70900 tersebut.
 Dagangan yang bersambung pada sesi pasaran Asia pagi ini turut melihatkan harga menyentuh paras RBS 0.70900 sebelum harga bergerak naik lebih tinggi dari paras Magic Pivot 0.7099 hari ini namun kekuatan lonjakan harga tidaklah begitu ketara.
Jika harga membuat kenaikan hari ini, harga bakal menguji paras ketinggian yang dicapai harga semalam sekitar resistance 0.7119 (MagicR1) pada indicator Moshed Magic Line hari ini.
Kenaikan lebih tinggi harga berkemungkinan akan mencapai paras ketinggian semasa yang baru sekitar 0.71500 atau sedikit tinggi lagi ke paras resistance MagicR3.
Namun, jika harga kembali membuat penurunan semula, paras RBS 0.70900 yang menjadi tumpuan harga itu akan kembali diuji dan pelabur akan melihat sejauh manakah penurunan yang mampu dicecah harga setelah berjaya breakout paras tersebut.
Lihat gambar chart pasangan matawang AUD/USD di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda menentukan paras terbaik bagi posisi dagangan anda.

Paras support: 0.7078, 0.7057, 0.7036.
Paras resistance: 0.7119, 0.7140, 0.7161.